qundao/data-zh-poetry huggingface dataset:
題伯時所畫邵平種瓜圖
作者：李彭
朝代：宋

邵平湯沐故千户，解組投林如脱兔。
勒銘鼎鼐屬伊人，我方荷鋤斸烟雨。
瓜田鈎带蓋阡陌，大者輪囷細旁午。
殽函設險吾何補，日日青門自成趣。
槿籬半破復牽蘿，夕霏晼晚留疏樹。
娟然翠氣出眉嫵，喜得斯人慰遲暮。
劇談欲寫塊磊胸，尚恐軒昂作莊語。
畫師紛紛安足數，對此令人重豪素。
陽陵公子傲雪林，灑落由來足風露。
自言購取傾家貲，柴桑要伴歸來賦。
兩郎後先千載餘，粉墨相追叶風度。
懸之素壁足丘壑，噭噭猿啼起寒霧。
題伯時畫蓮社圖
作者：李彭
朝代：宋

遠公得名喧宇宙，如意舉墮渠不知。
何爲歗聚野狐羣，依經解義真成癡。
柴桑老翁挽不留，籃輿醉衝烟靄歸。
由來却具一隻眼，社中不著謝客兒。
白業許時露消息，鼻觀參取初自誰。
飲光微笑總爲此，至今留與後人疑。
題包虎枕屏
作者：李彭
朝代：宋

兩虎肉醉欲醒時，饑腸得飽恣遊嬉。
一虎當巖自哮吼，朝欲食子暮食妃。
最後一虎絕長者，坐歗眼有百步威。
豺狼當道正須汝，莫尋兔徑問狐狸。
題吳成伯家文與可所畫晚靄横春圖
作者：李彭
朝代：宋

湖州手參造化鑪，墨君老稚俱扶疏。
含毫回作晚靄戲，凴軒丹青渾欲無。
雨聲忽破鳥行急，木末尚掛窮猿呼。
衰翁將雛來蕩槳，挽引斜暉到漁網。
嵐昏那計目力長，厓傾欲陟天梯往。
湖州雖仆妙相存，此畫他年人更珍。
但恐君家風雨夜，山川斷取不無神。
題吴少馮聽雨堂
作者：李彭
朝代：宋

碧澗寒侵屋，幽雲夜度墻。
貪看山入坐，慣聽雨鳴廊。
苦乏陰鏗句，聊登孺子床。
君非無汲引，寄傲學潛郎。
題夏氏萬賞亭
作者：李彭
朝代：宋

公家文莊佐縣官，萬國朝宗天不言。
桂梁蘭室治私第，鳷鵲建章争絕倫。
昭華穠李態度新，綠尊翠杓羅繽紛。
人歸夜臺金狄泣，一種風流今尚存。
小君家聲自陰后，五侯四貴印如斗。
渠渠夏屋幾百椽，誰能近前畏左右。
去天尺五付此郎，詩豪酒聖復専場。
錦韉花驄折楊柳，霸陵惡少艾如張。
危亭複閣來南州，佳客争門陪俊遊。
朱轓皂蓋駐五馬，叵羅醉擲高陽侯。
青蛾皓齒動星眸，尊前舞罷錦纒頭。
參横月落了不問，四并在手吾何憂。
腐儒蕭然愧環堵，藜莧胸中扊扅句。
頽然被酒燭如虹，戲效吳歌歌白紵。
題洪駒父徐師川詩後
作者：李彭
朝代：宋

籍甚洪崖孫，高寒欲無敵。
徐郎聘君後，挺挺百夫特。
堂堂無雙公，户外滿屨迹。
虎豹雄牙須，儕流甘辟易。
徐詩到平澹，反自窮艱極。
周鼎無款識，賞音略岑寂。
陰何不支梧，少陵頗前席。
洪語自奇嶮，餘子傷剽賊。
大似樊紹述，文字各識職。
二子辨飣餖，鄙夫與下客。
粢食薦鉶羮，熊蹯雜象白。
殿最付公議，吾言可以默。
題温泉
作者：李彭
朝代：宋

能使時平四十春，開元聖主得賢臣。
當時姚宋並燕許，盡是驪山從駕人。
題盧鴻草堂圖
作者：李彭
朝代：宋

丈室幽雲織翠微，盧生草堂雲作扉。
陰崖絕壑鳥跡稀，扶藜縱觀拂雲霓。
心知丹轂赤吾族，要須愛身如愛玉。
三十六峰幽意足，何必鑒湖分一曲。
老仙寧上登封壇，一夜蠒生雙足間。
不知此圖筆筆妙，巖巒映带冰霜顔。
集賢學士從省歸，僧床卧觀晝掩扉。
繡鞍那補塵化緇，不如盧郎駕鴻飛。
老色蒼顔今採薇，故山風煙常滿衣。
眼明見此社中客，盡謝東阡與西陌。
題胡九齡畫夏景牛
作者：李彭
朝代：宋

陰岑不造天，憩此老觳觫。
輟耕壟上來，投閑慰心曲。
養牲奉嚴禋，蓋用繭栗犢。
莫起陸沈悲，焉知果非福。
題范贊府覓先春亭
作者：李彭
朝代：宋

范叔老不衰，周禮素獨秉。
素標垂青衫，不厭官踪冷。
抱牘鴈鳬行，色笑辨俄頃。
園涉寒未餞，和氣君先領。
霜花吐幽香，煙柳發新穎。
大鈞無私酬，播物厚兹境。
仁人所遊居，寒威甘遠屏。
要當均此施，草木清晝永。
題蘭亭修禊圖
作者：李彭
朝代：宋

商飈吹漢皋，水滿郎官湖。
狂策上秋興，拂塵觀畫圖。
娟然春風面，觴詠聊歡娱。
中有超絕人，髯髯多髭鬚。
筆端吐奇胸，紫鳳兼天吴。
草木方變衰，安得蘭蕙俱。
生絹如無有，酣放間歌呼。
可憐謝餘杭，沾醉欹坐隅。
詩慳遭重劾，罰酒輸行厨。
遙遙數千里，定交在須臾。
金谷望塵友，鸞鳥何其愚。
嗟彼許敬宗，握筆侍玉除。
將圖來此傳，懸知不相如。
畫中見勝韻，真欲誅姦諛。
臨風增想像，候鴈度晴虛。
題閻立本醉客圖
作者：李彭
朝代：宋

酒有何好工作病，頗怪斯人喜中聖。
藏身麯糵勝巖幽，寄愁天上呼不醒。
春風吹開玉東西，月落參横斟酌之。
吐茵脱帽有妙理，眩朱成碧渾忘歸。
右相丹青果馳譽，幻藥調成疑笑語。
便覺微綃古意生，似聞醉眠卿可去。
半生憂患復蕭條，甕中肥遁何須邀。
一樽桑落對公等，盡解平時藜莧嘲。
題駒父家江干秋老圖
作者：李彭
朝代：宋

江風颼飀江水寒，蘆洲雁下生微瀾。
漁翁夫婦不能語，津吏醉倒船著灘。
其旁病夫坐箕踞，持竿萬事那復顧。
懸知寧斷嬌兒乳，不及冥鴻及飛鷺。
顔魯公祠
作者：李彭
朝代：宋

心正能令筆不欹，銀鈎猶冠古今奇。
凜然一代英靈氣，猶似當年罵賊時。
题伯时所画邵平种瓜图
作者：李彭
朝代：宋

邵平汤沐故千户，解组投林如脱兔。
勒铭鼎鼐属伊人，我方荷锄斸烟雨。
瓜田鈎带盖阡陌，大者轮囷细旁午。
殽函设险吾何补，日日青门自成趣。
槿篱半破復牵萝，夕霏晼晚留疏树。
娟然翠气出眉妩，喜得斯人慰迟暮。
剧谈欲写块磊胸，尚恐轩昂作庄语。
画师纷纷安足数，对此令人重豪素。
阳陵公子傲雪林，洒落由来足风露。
自言购取倾家赀，柴桑要伴归来赋。
两郎后先千载余，粉墨相追叶风度。
悬之素壁足丘壑，噭噭猿啼起寒雾。
题伯时所画邵平种瓜图
作者：李彭
朝代：宋

邵平汤沐故千户，解组投林如脱兔。勒铭鼎鼐属伊人，我方荷锄斸烟雨。瓜田钩带盖阡陌，大者轮囷细旁午。殽函设险吾何补，日日青门自成趣。槿篱半破复牵萝，夕霏晼晚留疏树。娟然翠气出眉妩，喜得斯人慰迟暮。剧谈欲写块磊胸，尚恐轩昂作庄语。画师纷纷安足数，对此令人重豪素。阳陵公子傲雪林，洒落由来足风露。自言购取倾家赀，柴桑要伴归来赋。两郎后先千载馀，粉墨相追叶风度。悬之素壁足丘壑，噭噭猿啼起寒雾。
题伯时画莲社图
作者：李彭
朝代：宋

远公得名喧宇宙，如意举堕渠不知。
何为啸聚野狐羣，依经解义真成痴。
柴桑老翁挽不留，篮舆醉衝烟霭归。
由来却具一隻眼，社中不着谢客儿。
白业许时露消息，鼻观参取初自谁。
饮光微笑总为此，至今留与后人疑。
题伯时画莲社图
作者：李彭
朝代：宋

远公得名喧宇宙，如意举堕渠不知。何为啸聚野狐群，依经解义真成痴。柴桑老翁挽不留，篮舆醉冲烟霭归。由来却具一只眼，社中不著谢客儿。白业许时露消息，鼻观参取初自谁。饮光微笑总为此，至今留与后人疑。
题兰亭修禊图
作者：李彭
朝代：宋

商飈吹汉皋，水满郎官湖。
狂策上秋兴，拂尘观画图。
娟然春风面，觞咏聊欢娱。
中有超绝人，髯髯多髭鬚。
笔端吐奇胸，紫凤兼天吴。
草木方变衰，安得兰蕙俱。
生绢如无有，酣放间歌呼。
可怜谢余杭，沾醉欹坐隅。
诗悭遭重劾，罚酒输行厨。
遥遥数千里，定交在须臾。
金谷望尘友，鸾鸟何其愚。
嗟彼许敬宗，握笔侍玉除。
将图来此传，悬知不相如。
画中见胜韵，真欲诛姦谀。
临风增想像，候鴈度晴虚。
题兰亭修禊图
作者：李彭
朝代：宋

商飙吹汉皋，水满郎官湖。狂策上秋兴，拂尘观画图。娟然春风面，觞咏聊欢娱。中有超绝人，髯髯多髭须。笔端吐奇胸，紫凤兼天吴。草木方变衰，安得兰蕙俱。生绢如无有，酣放间歌呼。可怜谢馀杭，沾醉攲坐隅。诗悭遭重劾，罚酒输行厨。遥遥数千里，定交在须臾。金谷望尘友，鸾鸟何其愚。嗟彼许敬宗，握笔侍玉除。将图来此传，悬知不相如。画中见胜韵，真欲诛奸谀。临风增想像，候雁度晴虚。
题包虎枕屏
作者：李彭
朝代：宋
体裁：古风

两虎肉醉欲醒时，饥肠得饱恣游嬉。一虎当岩自哮吼，朝欲食子暮食妃。最后一虎绝长者，坐啸眼有百步威。豺狼当道正须汝，莫寻兔径问狐狸。
题卢鸿草堂图
作者：李彭
朝代：宋

丈室幽云织翠微，卢生草堂云作扉。阴崖绝壑鸟迹稀，扶藜纵观拂云霓。心知丹毂赤吾族，要须爱身如爱玉。三十六峰幽意足，何必鉴湖分一曲。老仙宁上登封坛，一夜茧生双足间。不知此图笔笔妙，岩峦映带冰霜颜。集贤学士从省归，僧床卧观昼掩扉。绣鞍那补尘化缁，不如卢郎驾鸿飞。老色苍颜今采薇，故山风烟常满衣。眼明见此社中客，尽谢东阡与西陌。
题卢鸿草堂图
作者：李彭
朝代：宋

丈室幽云织翠微，卢生草堂云作扉。
阴崖绝壑鸟迹稀，扶藜纵观拂云霓。
心知丹毂赤吾族，要须爱身如爱玉。
三十六峰幽意足，何必鉴湖分一曲。
老仙宁上登封坛，一夜蠒生双足间。
不知此图笔笔妙，岩峦映带冰霜颜。
集贤学士从省归，僧床卧观昼掩扉。
绣鞍那补尘化缁，不如卢郎驾鸿飞。
老色苍颜今采薇，故山风烟常满衣。
眼明见此社中客，尽谢东阡与西陌。
题吴少冯听雨堂
作者：李彭
朝代：宋

碧涧寒侵屋，幽云夜度墙。贪看山入坐，惯听雨鸣廊。苦乏阴铿句，聊登孺子床。君非无汲引，寄傲学潜郎。
题吴少冯听雨堂
作者：李彭
朝代：宋

碧涧寒侵屋，幽云夜度墻。
贪看山入坐，惯听雨鸣廊。
苦乏阴铿句，聊登孺子床。
君非无汲引，寄傲学潜郎。
题吴成伯家文与可所画晚霭横春图
作者：李彭
朝代：宋

湖州手参造化炉，墨君老稚俱扶疏。含毫回作晚霭戏，凭轩丹青浑欲无。雨声忽破鸟行急，木末尚挂穷猿呼。衰翁将雏来荡桨，挽引斜晖到渔网。岚昏那计目力长，厓倾欲陟天梯往。湖州虽仆妙相存，此画他年人更珍。但恐君家风雨夜，山川断取不无神。
题吴成伯家文与可所画晚霭横春图
作者：李彭
朝代：宋

湖州手参造化鑪，墨君老稚俱扶疏。
含毫回作晚霭戏，凴轩丹青浑欲无。
雨声忽破鸟行急，木末尚挂穷猿呼。
衰翁将雏来荡桨，挽引斜晖到渔网。
岚昏那计目力长，厓倾欲陟天梯往。
湖州虽仆妙相存，此画他年人更珍。
但恐君家风雨夜，山川断取不无神。
题夏氏万赏亭
作者：李彭
朝代：宋

公家文庄佐县官，万国朝宗天不言。桂梁兰室治私第，鳷鹊建章争绝伦。昭华秾李态度新，绿尊翠杓罗缤纷。人归夜台金狄泣，一种风流今尚存。小君家声自阴后，五侯四贵印如斗。渠渠夏屋几百椽，谁能近前畏左右。去天尺五付此郎，诗豪酒圣复专场。锦鞯花骢折杨柳，霸陵恶少艾如张。危亭复阁来南州，佳客争门陪俊游。朱轓皂盖驻五马，叵罗醉掷高阳侯。青蛾皓齿动星眸，尊前舞罢锦缠头。参横月落了不问，四并在手吾何忧。腐儒萧然愧环堵，藜苋胸中扊扅句。颓然被酒烛如虹，戏效吴歌歌白纻。
题夏氏万赏亭
作者：李彭
朝代：宋

公家文庄佐县官，万国朝宗天不言。
桂梁兰室治私第，鳷鹊建章争绝伦。
昭华秾李态度新，绿尊翠杓罗缤纷。
人归夜台金狄泣，一种风流今尚存。
小君家声自阴后，五侯四贵印如斗。
渠渠夏屋几百椽，谁能近前畏左右。
去天尺五付此郎，诗豪酒圣復専场。
锦鞯花骢折杨柳，霸陵恶少艾如张。
危亭复阁来南州，佳客争门陪俊游。
朱轓皂盖驻五马，叵罗醉掷高阳侯。
青蛾皓齿动星眸，尊前舞罢锦纒头。
参横月落了不问，四并在手吾何忧。
腐儒萧然愧环堵，藜苋胸中扊扅句。
頽然被酒烛如虹，戏效吴歌歌白纻。
题洪驹父徐师川诗后
作者：李彭
朝代：宋

籍甚洪崖孙，高寒欲无敌。
徐郎聘君后，挺挺百夫特。
堂堂无双公，户外满屦迹。
虎豹雄牙须，侪流甘辟易。
徐诗到平澹，反自穷艰极。
周鼎无款识，赏音略岑寂。
阴何不支梧，少陵颇前席。
洪语自奇崄，余子伤剽贼。
大似樊绍述，文字各识职。
二子辨饤饾，鄙夫与下客。
粢食荐铏羮，熊蹯杂象白。
殿最付公议，吾言可以默。
题洪驹父徐师川诗后
作者：李彭
朝代：宋

籍甚洪崖孙，高寒欲无敌。徐郎聘君后，挺挺百夫特。堂堂无双公，户外满屦迹。虎豹雄牙须，侪流甘辟易。徐诗到平澹，反自穷艰极。周鼎无款识，赏音略岑寂。阴何不支梧，少陵颇前席。洪语自奇崄，馀子伤剽贼。大似樊绍述，文字各识职。二子辨饤饾，鄙夫与下客。粢食荐铏羹，熊蹯杂象白。殿最付公议，吾言可以默。
题胡九龄画夏景牛
作者：李彭
朝代：宋
体裁：古风

阴岑不造天，憩此老觳觫。辍耕垄上来，投闲慰心曲。养牲奉严禋，盖用茧栗犊。莫起陆沈悲，焉知果非福。
题范赞府觅先春亭
作者：李彭
朝代：宋

范叔老不衰，周礼素独秉。素标垂青衫，不厌官踪冷。抱牍雁凫行，色笑辨俄顷。园涉寒未饯，和气君先领。霜花吐幽香，烟柳发新颖。大钧无私酬，播物厚兹境。仁人所游居，寒威甘远屏。要当均此施，草木清昼永。
题范赞府觅先春亭
作者：李彭
朝代：宋

范叔老不衰，周礼素独秉。
素标垂青衫，不厌官踪冷。
抱牍鴈鳬行，色笑辨俄顷。
园涉寒未饯，和气君先领。
霜花吐幽香，烟柳发新颖。
大钧无私酬，播物厚兹境。
仁人所游居，寒威甘远屏。
要当均此施，草木清昼永。
题阎立本醉客图
作者：李彭
朝代：宋

酒有何好工作病，颇怪斯人喜中圣。藏身曲糵胜岩幽，寄愁天上呼不醒。春风吹开玉东西，月落参横斟酌之。吐茵脱帽有妙理，眩朱成碧浑忘归。右相丹青果驰誉，幻药调成疑笑语。便觉微绡古意生，似闻醉眠卿可去。半生忧患复萧条，瓮中肥遁何须邀。一樽桑落对公等，尽解平时藜苋嘲。
题阎立本醉客图
作者：李彭
朝代：宋

酒有何好工作病，颇怪斯人喜中圣。
藏身麯糵胜岩幽，寄愁天上呼不醒。
春风吹开玉东西，月落参横斟酌之。
吐茵脱帽有妙理，眩朱成碧浑忘归。
右相丹青果驰誉，幻药调成疑笑语。
便觉微绡古意生，似闻醉眠卿可去。
半生忧患復萧条，瓮中肥遁何须邀。
一樽桑落对公等，尽解平时藜苋嘲。
题驹父家江干秋老图
作者：李彭
朝代：宋

江风飕飗江水寒，芦洲雁下生微澜。
渔翁夫妇不能语，津吏醉倒船着滩。
其旁病夫坐箕踞，持竿万事那復顾。
悬知宁断娇儿乳，不及冥鸿及飞鹭。
题驹父家江干秋老图
作者：李彭
朝代：宋

江风飕飗江水寒，芦洲雁下生微澜。渔翁夫妇不能语，津吏醉倒船著滩。其旁病夫坐箕踞，持竿万事那复顾。悬知宁断娇儿乳，不及冥鸿及飞鹭。
颜鲁公祠
作者：李彭
朝代：宋

心正能令笔不攲，银钩犹冠古今奇。凛然一代英灵气，犹似当年骂贼时。
颜鲁公祠
作者：李彭
朝代：宋

心正能令笔不欹，银鈎犹冠古今奇。
凛然一代英灵气，犹似当年骂贼时。
食蟹
作者：李彭
朝代：宋
体裁：七言律诗

溪友提携紫蟹肥，形模郭索就羁縻。抱黄斫雪老饕事，看碧成朱露醉时。大嚼故知羞海镜，嗜甘易误食蟛蜞。欲将磊落轻周雅，委顿深怜蔡克儿。
食蟹
作者：李彭
朝代：宋

溪友提攜紫蟹肥，形模郭索就羈縻。
抱黄斫雪老饕事，看碧成朱露醉時。
大嚼故知羞海鏡，嗜甘易誤食蟛蜞。
欲將磊落輕周雅，委頓深憐蔡克兒。
食鰒魚戲呈夏侯
作者：李彭
朝代：宋

君不見吳良齋郡吏，斂板居高隨掾史。
諸郎元日壽府君，觴酒諛言敗人意。
口角擊節五馬賢，鰒魚百輩爲君賜。
又不見江左之禇淵，此魚一尾售數千。
丈夫須髪果如戟，但知堪炙寧論錢。
平生剛直卧江漢，非吳非禇何由羨。
療饑漸臺亦可悲，味比瘡痂良可賤。
謂言此物不擬嘗，餉我因君累十觴。
漢陰槎頭推不御，徐州秃尾甘走藏。
藜莧觴中初未識，已覺盤餐慘無色。
憑君遣使更函封，莫令子羽吟頭責。
食鳆鱼戏呈夏侯
作者：李彭
朝代：宋

君不见吴良斋郡吏，敛板居高随掾史。
诸郎元日寿府君，觞酒谀言败人意。
口角击节五马贤，鳆鱼百辈为君赐。
又不见江左之禇渊，此鱼一尾售数千。
丈夫须髪果如戟，但知堪炙宁论钱。
平生刚直卧江汉，非吴非禇何由羡。
疗饥渐台亦可悲，味比疮痂良可贱。
谓言此物不拟尝，饷我因君累十觞。
汉阴槎头推不御，徐州秃尾甘走藏。
藜苋觞中初未识，已觉盘餐惨无色。
凭君遣使更函封，莫令子羽吟头责。
食鳆鱼戏呈夏侯
作者：李彭
朝代：宋

君不见吴良斋郡吏，敛板居高随掾史。诸郎元日寿府君，觞酒谀言败人意。口角击节五马贤，鳆鱼百辈为君赐。又不见江左之褚渊，此鱼一尾售数千。丈夫须发果如戟，但知堪炙宁论钱。平生刚直卧江汉，非吴非褚何由羡。疗饥渐台亦可悲，味比疮痂良可贱。谓言此物不拟尝，饷我因君累十觞。汉阴槎头推不御，徐州秃尾甘走藏。藜苋觞中初未识，已觉盘餐惨无色。凭君遣使更函封，莫令子羽吟头责。
駒父次予舊韻見貽復次韻
作者：李彭
朝代：宋

玉人皮裏有陽秋，句入丹青顧虎頭。
壓倒何勞譏陸陸，老衰得懶欲休休。
支牀夢破嚴城角，决眥風回落雁洲。
遣興竟須桑落酒，談間莫著畔牢愁。
驹父次予旧韵见贻复次韵
作者：李彭
朝代：宋

玉人皮里有阳秋，句入丹青顾虎头。压倒何劳讥陆陆，老衰得懒欲休休。支床梦破严城角，决眦风回落雁洲。遣兴竟须桑落酒，谈间莫著畔牢愁。
驹父次予旧韵见贻復次韵
作者：李彭
朝代：宋

玉人皮裏有阳秋，句入丹青顾虎头。
压倒何劳讥陆陆，老衰得懒欲休休。
支床梦破严城角，决眦风回落雁洲。
遣兴竟须桑落酒，谈间莫着畔牢愁。
魏炼师四松画轴
作者：李彭
朝代：宋

四松在涧壑，岁晚乃更奇。
萧然如黄绮，傲岸不可追。
谁将谈天口，掉舌聊见移。
由来拂东绢，写此霜雪姿。
便有松上雨，催我窗间诗。
翻思斸青冥，采药堪扶衰。
当年丹青手，开闢造化随。
既有圯下约，子行何后期。
魏鍊师四松画轴
作者：李彭
朝代：宋

四松在涧壑，岁晚乃更奇。萧然如黄绮，傲岸不可追。谁将谈天口，掉舌聊见移。由来拂东绢，写此霜雪姿。便有松上雨，催我窗间诗。翻思斸青冥，采药堪扶衰。当年丹青手，开辟造化随。既有圯下约，子行何后期。
魏鍊師四松畫軸
作者：李彭
朝代：宋

四松在澗壑，歲晚乃更奇。
蕭然如黄綺，傲岸不可追。
誰將談天口，掉舌聊見移。
由來拂東絹，寫此霜雪姿。
便有松上雨，催我窗間詩。
翻思斸青冥，採藥堪扶衰。
當年丹青手，開闢造化隨。
既有圯下約，子行何後期。
鷄冠
作者：李彭
朝代：宋

景純機上爲裁剪，淺碧深藏稱意紅。
要與飛鴻同保社，肻隨凡鳥在樊籠。
鳴堦鼓翼何勞爾，介羽登場略未工。
赤幘漫多安足數，尸鄉反笑祝雞翁。
鷄冠
作者：李彭
朝代：宋

景纯机上为裁剪，浅碧深藏称意红。
要与飞鸿同保社，肻随凡鸟在樊笼。
鸣阶鼓翼何劳尔，介羽登场略未工。
赤帻漫多安足数，尸乡反笑祝鸡翁。
鸡冠
作者：李彭
朝代：宋

景纯机上为裁剪，浅碧深藏称意红。要与飞鸿同保社，肯随凡鸟在樊笼。鸣阶鼓翼何劳尔，介羽登场略未工。赤帻漫多安足数，尸乡反笑祝鸡翁。
黄冈尉钱绅种莲其上开轩榜曰起灵盖取鲍参军荷花赋超四照之灵本云
作者：李彭
朝代：宋

平吴利在获二陆，我得斯人一夔足。明光射策卷波澜，灞桥新诗挟冰玉。只因心赏鲍参军，种花欲招千载魂。笔端有口不倚辨，尽付此花生气存。一代风流几顿尽，汉官威仪聊复正。觅句何劳梦惠连，解颐未用呼匡鼎。秋风蘋末助飕飗，花药应须让一头。何必嘉陵种嘉橘，始拟人间千户侯。
黄冈尉钱绅种莲其上开轩榜曰起灵盖取鲍参军荷花赋超四照之灵本云
作者：李彭
朝代：宋

平吴利在获二陆，我得斯人一夔足。
明光射策卷波澜，灞桥新诗挟冰玉。
只因心赏鲍参军，种花欲招千载魂。
笔端有口不倚辨，尽付此花生气存。
一代风流几顿尽，汉官威仪聊復正。
觅句何劳梦惠连，解颐未用呼匡鼎。
秋风苹末助飕飗，花药应须让一头。
何必嘉陵种嘉橘，始拟人间千户侯。
黄岡尉錢紳種蓮其上開軒榜曰起靈蓋取鮑參軍荷花賦超四照之靈本云
作者：李彭
朝代：宋

平吳利在獲二陸，我得斯人一夔足。
明光射策卷波瀾，灞橋新詩挾冰玉。
只因心賞鮑參軍，種花欲招千載魂。
筆端有口不倚辨，盡付此花生氣存。
一代風流幾頓盡，漢官威儀聊復正。
覓句何勞夢惠連，解頤未用呼匡鼎。
秋風蘋末助颼飀，花藥應須讓一頭。
何必嘉陵種嘉橘，始擬人間千户侯。
齊安江頭别何氏兄弟舟中得四絕句·其一
作者：李彭
朝代：宋

疏星牢落散江東，悵望夷猶醉眼中。
長年三老相欺得，故將短棹指西風。
齊安江頭别何氏兄弟舟中得四絕句·其三
作者：李彭
朝代：宋

樂羣野鶩巧相依，旁母鳬雛肯浪飛。
怪底相連若耆舊，無人花鳥自忘機。
齊安江頭别何氏兄弟舟中得四絕句·其二
作者：李彭
朝代：宋

八字山頭閲世故，周郎赤壁斷人腸。
玉魚金枕皆冥寞，鐡騎樓船墮渺茫。
齊安江頭别何氏兄弟舟中得四絕句·其四
作者：李彭
朝代：宋

巖巖五老古鬚眉，似對幽人歌采薇。
漢事煩公即調護，蒲輪飛詔盍來歸。
齐安江头别何氏兄弟舟中得四绝句
作者：李彭
朝代：宋

疏星牢落散江东，怅望夷犹醉眼中。长年三老相欺得，故将短棹指西风。八字山头阅世故，周郎赤壁断人肠。玉鱼金枕皆冥寞，铁骑楼船堕渺茫。乐群野鹜巧相依，旁母凫雏肯浪飞。怪底相连若耆旧，无人花鸟自忘机。岩岩五老古须眉，似对幽人歌采薇。汉事烦公即调护，蒲轮飞诏盍来归。
齐安江头别何氏兄弟舟中得四绝句·其一
作者：李彭
朝代：宋
体裁：七言绝句

疏星牢落散江东，怅望夷犹醉眼中。长年三老相欺得，故将短棹指西风。
齐安江头别何氏兄弟舟中得四绝句·其三
作者：李彭
朝代：宋

乐羣野鹜巧相依，旁母鳬雏肯浪飞。
怪底相连若耆旧，无人花鸟自忘机。
齐安江头别何氏兄弟舟中得四绝句·其三
作者：李彭
朝代：宋

乐群野鹜巧相依，旁母凫雏肯浪飞。怪底相连若耆旧，无人花鸟自忘机。
齐安江头别何氏兄弟舟中得四绝句·其二
作者：李彭
朝代：宋

八字山头阅世故，周郎赤壁断人肠。
玉鱼金枕皆冥寞，鐡骑楼船堕渺茫。
齐安江头别何氏兄弟舟中得四绝句·其二
作者：李彭
朝代：宋

八字山头阅世故，周郎赤壁断人肠。玉鱼金枕皆冥寞，铁骑楼船堕渺茫。
齐安江头别何氏兄弟舟中得四绝句·其四
作者：李彭
朝代：宋

岩岩五老古须眉，似对幽人歌采薇。汉事烦公即调护，蒲轮飞诏盍来归。
齐安江头别何氏兄弟舟中得四绝句·其四
作者：李彭
朝代：宋

岩岩五老古鬚眉，似对幽人歌采薇。
汉事烦公即调护，蒲轮飞诏盍来归。
七夕和韵
作者：李復
朝代：宋

东方牵牛西织女，饮犊弄机隔河渚。
西风忽起怨夜长，相望盈盈不得语。
走投上帝贷金钱，五云飞来结香軿。
曳裾拂露天榆冷，照影回身桂叶偏。
银潢七月秋浪高，黄昏欲渡未成桥。
却向人间借乌鹊，衔石欲半河已落。
碧雾为帐霞为裳，绛节欲尽两旗张。
灿然一星中耀芒，前瞻汉曲喜色长。
飈轮俨雅灵龙翔，相迎交赠双明珰。
临席举袖开雕扇，故人有似新相见。
共持深愿祝天工，海底乌沉参不转。
世间共传牛女喜，绮楼百尺排空起。
垂绥插竹动云阴，玉豆珠盘罗飺饵。
壶开绿酒浄于空，秋满虚庭气如水。
儿童不眠看星会，白光奕奕摇飞旆。
整衣低首祝深心，未祝焚香先再拜。
曈眬晓动斗车移，小雨班班怨别离。
天上还应分凤轸，人间又喜见蛛丝。
空堂野老头如雪，不解祈巧但祈拙。
七夕和韵
作者：李復
朝代：宋

東方牽牛西織女，飲犢弄機隔河渚。
西風忽起怨夜長，相望盈盈不得語。
走投上帝貸金錢，五雲飛來結香軿。
曳裾拂露天榆冷，照影回身桂葉偏。
銀潢七月秋浪高，黄昏欲渡未成橋。
却向人間借烏鵲，銜石欲半河已落。
碧霧爲帳霞爲裳，絳節欲盡兩旂張。
燦然一星中耀芒，前瞻漢曲喜色長。
飈輪儼雅靈龍翔，相迎交贈雙明璫。
臨席舉袖開雕扇，故人有似新相見。
共持深願祝天工，海底烏沉參不轉。
世間共傳牛女喜，綺樓百尺排空起。
垂綏插竹動雲陰，玉豆珠盤羅飺餌。
壺開綠酒浄於空，秋滿虛庭氣如水。
兒童不眠看星會，白光奕奕搖飛旆。
整衣低首祝深心，未祝焚香先再拜。
曈矓曉動斗車移，小雨班班怨別離。
天上還應分鳳軫，人間又喜見蛛絲。
空堂野老頭如雪，不解祈巧但祈拙。
三月二十八日园中作
作者：李復
朝代：宋

决决清溪漱遶堂，兴来随意转藜床。
畏人野鸟疑花动，收蜜山蜂误酒香。
杏子带鬚红半抱，药苗退甲绿新长。
风光须是閒时见，身世今欣已两忘。
三月二十八日園中作
作者：李復
朝代：宋

决决清溪漱遶堂，興來隨意轉藜床。
畏人野鳥疑花動，收蜜山蜂誤酒香。
杏子带鬚紅半抱，藥苗退甲綠新長。
風光須是閒時見，身世今欣已兩忘。
上巳成季召会于西溪会上赋诗须多韵仍用故事或旧诗十事已上未终席而成违者浮以三大白罚者四人予与成季免焉
作者：李復
朝代：宋

华林园中千金堤，铜龙吐水天泉池。
八公山下刘安台，城郭周围杂花开。
流金宝剑为秦出，綵鹢羽觞浮洛来。
着处祓除务是日，西关千人万人出。
修修美竹带林高，激湍远照崇山碧。
主人济南旧词伯，芸阁铅丹事书册。
载酒展席俯长流，一饭未尝留俗客。
拂地低回舞袖翻，箫管哀吟动魂魄。
天晴初暖云自娇，风柔徐动花无力。
气酣倾倒不自惜，屡顾空尊有愁色。
岂学飞蚊一饷乐，论文清心听鸣镝。
诗坛誓众军令严，立表下漏不容刻。
神意惨淡諠谑寂，迭简摇毫辞举白。
欲征故事入新语，挚虞追叹惭束皙。
山阴衣冠交履舄，千载风流传不息。
茧纸墨妙龙凤飞，远近家鸡皆敛翼。
明年此会恐难得，俯仰之间已陈迹。
来者兴叹感斯文，后之视今今视昔。
上巳成季召會于西溪會上賦詩須多韵仍用故事或舊詩十事已上未終席而成違者浮以三大白罰者四人予與成季免焉
作者：李復
朝代：宋

華林園中千金堤，銅龍吐水天泉池。
八公山下劉安臺，城郭周圍雜花開。
流金寶劍爲秦出，綵鷁羽觴浮洛來。
著處祓除務是日，西關千人萬人出。
脩脩美竹带林高，激湍遠照崇山碧。
主人濟南舊詞伯，芸閣鉛丹事書冊。
載酒展席俯長流，一飯未嘗留俗客。
拂地低回舞袖翻，簫管哀吟動魂魄。
天晴初暖雲自嬌，風柔徐動花無力。
氣酣傾倒不自惜，屢顧空尊有愁色。
豈學飛蚊一餉樂，論文清心聽鳴鏑。
詩壇誓衆軍令嚴，立表下漏不容刻。
神意慘淡諠謔寂，疊簡搖毫辭舉白。
欲徵故事入新語，摯虞追歎慚束皙。
山陰衣冠交履舄，千載風流傳不息。
繭紙墨妙龍鳳飛，遠近家雞皆斂翼。
明年此會恐難得，俯仰之間已陳迹。
來者興歎感斯文，後之視今今視昔。
上延帅沈内翰·其一
作者：李復
朝代：宋
体裁：七言律诗

昔年图史守岩幽，每仰高文动斗牛。千里来登徐孺榻，一时如上李膺舟。激昂囊颖思先出，慰藉泥涂欲晚收。曾笑王筠无事业，但题草木作风流。
上延帅沈内翰·其二
作者：李復
朝代：宋
体裁：七言律诗

荣路回翔简帝衷，坐烦谈笑静西戎。金銮学士承新诏，乌垒将军有古风。关塞星烽葱岭远，尘沙毳幕贺兰空。平时未便知颇牧，今日亲逢出禁中。
上延帥沈內翰·其一
作者：李復
朝代：宋

昔年圖史守巖幽，每仰高文動斗牛。
千里來登徐孺榻，一時如上李膺舟。
激昂囊穎思先出，慰藉泥塗欲晚收。
曾笑王筠無事業，但題草木作風流。
上延帥沈內翰·其二
作者：李復
朝代：宋

榮路回翔簡帝衷，坐煩談笑靜西戎。
金鑾學士承新詔，烏壘將軍有古風。
關塞星烽葱嶺遠，塵沙毳幕賀蘭空。
平時未便知頗牧，今日親逢出禁中。
下元日朝謁回與李秉文冒雪過承天寺因題二詩於僧壁·其一
作者：李復
朝代：宋

北風吹空天欲破，急雪如簁塞空墮。
焚香初自蘂宮歸，投鞭來就僧廬坐。
乾坤一色飛鳥絕，市井無聲百賈餓。
貧粟未給貧民啼，空屋漏穿不可過。
下元日朝謁回與李秉文冒雪過承天寺因題二詩於僧壁·其二
作者：李復
朝代：宋

僧爐有令禁觸火，袖手指直凍欲墮。
缾暖微聞蚯蚓鳴，客寒對作橐駝坐。
叩鐘擊魚呼衆起，持鉢分糜救晨餓。
一參木佛古因緣，試舉丹霞有何過。
下元日朝谒回与李秉文冒雪过承天寺因题二诗于僧壁·其一
作者：李復
朝代：宋

北风吹空天欲破，急雪如簁塞空堕。
焚香初自蘂宫归，投鞭来就僧庐坐。
干坤一色飞鸟绝，市井无声百贾饿。
贫粟未给贫民啼，空屋漏穿不可过。
下元日朝谒回与李秉文冒雪过承天寺因题二诗于僧壁·其二
作者：李復
朝代：宋

僧炉有令禁触火，袖手指直冻欲堕。
缾暖微闻蚯蚓鸣，客寒对作橐驼坐。
叩钟击鱼呼众起，持钵分糜救晨饿。
一参木佛古因缘，试举丹霞有何过。
下鐵礓嶺望秦川晚宿九谷
作者：李復
朝代：宋

六月登壠如登天，騰夷鐵礓須判年。
過險欲涉渭水渡，快眼喜見秦州川。
溪塍青秧下白鷺，驛亭秀木含疏煙。
投鞭清盥且展簟，明日去酌北流泉。
下铁礓岭望秦川晚宿九谷
作者：李復
朝代：宋

六月登壠如登天，腾夷铁礓须判年。
过险欲涉渭水渡，快眼喜见秦州川。
溪塍青秧下白鹭，驿亭秀木含疏烟。
投鞭清盥且展簟，明日去酌北流泉。
与任鲲同按沙苑
作者：李復
朝代：宋

寒空暗澹风满衣，萦回林薄相追随。
野花班班隠乱草，暮叶翩翩辞高枝。
渭水无烟但闻哭，延州筑城犹出师。
四顾干坤莽回互，溅溅洛水东南驰。
东斋独坐
作者：李復
朝代：宋
体裁：古风

飞雨日萧萧，秋风收晚暑。掩关兀然坐，默与玄相遇。坐久忽相忘，玄我无宾主。神游出八纮，鸿蒙见气母。
中秋客至不赴郡会次范君武韵
作者：李復
朝代：宋

经岁相期尽赏心，虚堂有客阻趋尘。
登楼君似庾老子，挟策我为臧丈人。
清据胡床兴不浅，来寻奇字夜相亲。
莫言糟粕无佳味，未许桓公媿斲轮。
中秋客至不赴郡會次范君武韵
作者：李復
朝代：宋

經歲相期盡賞心，虛堂有客阻趨塵。
登樓君似庾老子，挾策我爲臧丈人。
清據胡床興不淺，來尋奇字夜相親。
莫言糟粕無佳味，未許桓公媿斲輪。
乐游原
作者：李復
朝代：宋
体裁：古风

重冈带南山，起伏波涛惊。古原枕隑洲，森爽东西横。阴宿忽自开，秦川一半明。莫动兴废悲，惟喜禾黍晴。
乐章五曲·其一
作者：李復
朝代：宋
体裁：古风

南山深，云冥冥。苍松长，寒枫阴。紫檀椒堂白玉庭，千年桂树落子青。吉日矣辰良，浴兰兮佩芳。穆将愉兮神君，沛荃旗而来翔。青霓叩额通绿章，鸿龙开门宫中香。望君御兮前渚，再拜兮起舞。时不可兮再得，聊徜徉而容与。
乐章五曲·其三
作者：李復
朝代：宋

雾光散兮曈曈，蘪芜青兮椒红。
石上菖蒲生紫茸，曲屿苹长丝影重。
雉鷕鷕兮鹿伎伎，圆鳞金光出寒水。
碧鼎收香养云子，三脊白茅断为委。
平壶玉酒清于空，开壶芳新破晓风。
罍前洗爵奠当中，海南沉水烟蒙蒙。
人有诚，神有灵，幽明通，荐芳馨。
乐章五曲·其二
作者：李復
朝代：宋

海日上天破苦雾，散香酾酒巫进舞，神在琵琶弦上语。
载鸾旗，伐鼍鼓，驱丰隆，笑玉女，小雨班班点飞土。
驾文螭兮张翠羽，兰为旌兮桂为斧。
神车出兮青山空，留应龙兮守山宫。
古烟苍苍封寒松，流水溅溅山重重。
促前导兮走轻雷，驻清驭兮云低回。
石坛漠漠风帏开，乡人奠拜神君来。
乐章五曲·其五
作者：李復
朝代：宋
体裁：古风

鼓急兮收舞影，火销兮膏烬冷。乡人出门女巫醉，日下西山起阴暝。荇叶光，青幡长。坛前旗影动回风，飞电忽转雷隆隆。玉剑莲花碧珠佩，喜云低来有酒气。浮空皓皓从归辔，千骑无声去如水。龙车兽鬼不踏尘，迅霆一击开山门。神兮神兮爱吾人，千年置社乐神君。
乐章五曲·其四
作者：李復
朝代：宋

刻花圆楹青玉趺，高堂䡾䡾云锦舒。
两阶纳陛先登巫，近前神喜巫歌呼。
扬桴兮拊鼓，金鸣兮竹语。
长丝哀怨雁移步，堂上声歌堂下舞。
工祝濯柳洒庭户，神君功多人有主。
风清气微散时雨，上无螟蛉下无鼠。
川满秔兮陆满黍，少妇窗间弄机杼。
乡人相劝醉场圃，敬拜神君芘吾土。
乙卯七月十六日忽報罷任
作者：李復
朝代：宋

掩關忽報被刑書，自笑無堪涉世疏。
白晝曾聞驚市虎，殘灰今見禍池魚。
莫嗟靜影逢沙矢，猶恐餘猜及鼠蔬。
逆境自觀還自喜，片心無礙一舟虛。
乙卯七月十六日忽报罢任
作者：李復
朝代：宋

掩关忽报被刑书，自笑无堪涉世疏。
白昼曾闻惊市虎，残灰今见祸池鱼。
莫嗟静影逢沙矢，犹恐余猜及鼠蔬。
逆境自观还自喜，片心无碍一舟虚。
九日过介之推庙
作者：李復
朝代：宋
体裁：五言律诗

荒祠久零落，秋日故山阿。椒菊持新奠，龙蛇忆旧歌。论功嗟晋粟，流怨动汾波。千岁遗灵在，乡民禁火多。
九日過介之推廟
作者：李復
朝代：宋

荒祠久零落，秋日故山阿。
椒菊持新奠，龍蛇憶舊歌。
論功嗟晉粟，流怨動汾波。
千歲遺靈在，鄉民禁火多。
九月十三日夜偶书
作者：李復
朝代：宋

林叶纷纷已半凋，阴云不放眼周遭。
稍知风逐青娥动，更觉天腾北海高。
万里无心思假翼，百年多事喜持螯。
山前沙井通幽圃，待得春深弄桔槹。
九月十三日夜偶書
作者：李復
朝代：宋

林葉紛紛已半凋，陰雲不放眼周遭。
稍知風逐青娥動，更覺天騰北海高。
萬里無心思假翼，百年多事喜持螯。
山前沙井通幽圃，待得春深弄桔槹。
乞罢未报承延晋秦庆皆惠书
作者：李復
朝代：宋

东西南北阅光阴，边意萧条老境侵。
四府飞书惭过誉，数畴废壤媿初心。
倾怀敢望时情合，论事须思后计深。
髀肉久消筋力倦，但能操笔谢知音。
乞罷未報承延晉秦慶皆惠書
作者：李復
朝代：宋

東西南北閱光陰，邊意蕭條老境侵。
四府飛書慚過譽，數疇廢壤媿初心。
傾懷敢望時情合，論事須思後計深。
髀肉久消筋力倦，但能操筆謝知音。
书饮客言
作者：李復
朝代：宋

御史在前执法后，先生饮酒不濡口。
脱巾露顶两脚赤，先生饮酒不论石。
试问先生饮何如，举手指腹此谁测。
东家闭门强偪仄，刻骨胶筋束形迹。
一生寂寞养声光，谁肯回头顾枯魄。
南邻矜夸尚驰骛，平明跨马朝天去。
车从导骑如云屯，谤辱丘山盈后路。
赐铜铸钱终饿死，深居巷内还逢虎。
高天苍苍地茫茫，与君举首望八荒。
人生优游本无事，自置冰炭毒肺肠。
鹏飞鷃跃何高卑，菌短椿寿何彭殇。
百年倏忽不再得，争夺纷纷世界仄。
浑沌不凿人不死，但知饮酒志愿毕。
东方明星高，西山江水流。
明星却回江不断，与君常醉消白头。
予幼侍先人作邑夏阳元丰五年来摄是邑过瀵泉题其亭壁
作者：李復
朝代：宋
体裁：七言绝句

井邑依然旧物华，行穿溪树踏溪沙。路傍故老遥惊认，十七年前县令家。
予幼侍先人作邑夏陽元豐五年來攝是邑過瀵泉題其亭壁
作者：李復
朝代：宋

井邑依然舊物華，行穿溪樹踏溪沙。
路傍故老遥驚認，十七年前縣令家。
予往來秦熙汧隴間不啻十數年時聞下里之歌遠近相繼和高下掩抑所謂其聲嗚嗚也皆含思宛轉而有餘意其辭甚陋因其調寫道路所聞見猶昔人竹枝紇羅之曲以補秦之樂府云·其一
作者：李復
朝代：宋

柔桑葉菀暗東岡，山下亂石如羣羊。
舊沙漸高行路斷，馬蹄踏散飛星光。
予往來秦熙汧隴間不啻十數年時聞下里之歌遠近相繼和高下掩抑所謂其聲嗚嗚也皆含思宛轉而有餘意其辭甚陋因其調寫道路所聞見猶昔人竹枝紇羅之曲以補秦之樂府云·其一〇
作者：李復
朝代：宋

垂白東西幾田父，林間偶坐忘巾履。
共說乾餱付遠人，六月長丁猶築戍。
予往來秦熙汧隴間不啻十數年時聞下里之歌遠近相繼和高下掩抑所謂其聲嗚嗚也皆含思宛轉而有餘意其辭甚陋因其調寫道路所聞見猶昔人竹枝紇羅之曲以補秦之樂府云·其七
作者：李復
朝代：宋

白羌紛紛急攻城，羌酋却走殺漢民。
漢民當前死不惜，甌脫更有殺來人。
予往來秦熙汧隴間不啻十數年時聞下里之歌遠近相繼和高下掩抑所謂其聲嗚嗚也皆含思宛轉而有餘意其辭甚陋因其調寫道路所聞見猶昔人竹枝紇羅之曲以補秦之樂府云·其三
作者：李復
朝代：宋

東來健兒身手長，不隨伍籍習弓鎗。
何須官廩請租稅，白晝衣食出道傍。
予往來秦熙汧隴間不啻十數年時聞下里之歌遠近相繼和高下掩抑所謂其聲嗚嗚也皆含思宛轉而有餘意其辭甚陋因其調寫道路所聞見猶昔人竹枝紇羅之曲以補秦之樂府云·其九
作者：李復
朝代：宋

鳴鳳山西五里坂，未渡汧河山漸淺。
東來行人漸長嘆，已覺秦川不在眼。
予往來秦熙汧隴間不啻十數年時聞下里之歌遠近相繼和高下掩抑所謂其聲嗚嗚也皆含思宛轉而有餘意其辭甚陋因其調寫道路所聞見猶昔人竹枝紇羅之曲以補秦之樂府云·其二
作者：李復
朝代：宋

繰絲宛轉聽車聲，車聲忽斷心暗驚。
舊機虛張未滿幅，新絲更短織不成。
予往來秦熙汧隴間不啻十數年時聞下里之歌遠近相繼和高下掩抑所謂其聲嗚嗚也皆含思宛轉而有餘意其辭甚陋因其調寫道路所聞見猶昔人竹枝紇羅之曲以補秦之樂府云·其五
作者：李復
朝代：宋

牛車欲住更催行，官要刻日到新城。
軍有嚴期各努力，秋田無種何須耕。
予往來秦熙汧隴間不啻十數年時聞下里之歌遠近相繼和高下掩抑所謂其聲嗚嗚也皆含思宛轉而有餘意其辭甚陋因其調寫道路所聞見猶昔人竹枝紇羅之曲以補秦之樂府云·其八
作者：李復
朝代：宋

隴山連峰入無際，天畫封疆限華裔。
如何谽谺忽中裂，西通風來動邊氣。
予往來秦熙汧隴間不啻十數年時聞下里之歌遠近相繼和高下掩抑所謂其聲嗚嗚也皆含思宛轉而有餘意其辭甚陋因其調寫道路所聞見猶昔人竹枝紇羅之曲以補秦之樂府云·其六
作者：李復
朝代：宋

蕃兵入市爭賣田，漢人要田蕃無錢。
有田賣盡走蕃去，却引生羌來寇邊。
予往來秦熙汧隴間不啻十數年時聞下里之歌遠近相繼和高下掩抑所謂其聲嗚嗚也皆含思宛轉而有餘意其辭甚陋因其調寫道路所聞見猶昔人竹枝紇羅之曲以補秦之樂府云·其四
作者：李復
朝代：宋

短衫窄袖上馬輕，空手常喜烟塵行。
論功何須問弓劍，自有主將知姓名。
予往来秦熙汧陇间不啻十数年时闻下里之歌远近相继和高下掩抑所谓其声呜呜也皆含思宛转而有余意其辞甚陋因其调写道路所闻见犹昔人竹枝纥罗之曲以补秦之乐府云·其一
作者：李復
朝代：宋

柔桑叶菀暗东冈，山下乱石如羣羊。
旧沙渐高行路断，马蹄踏散飞星光。
予往来秦熙汧陇间不啻十数年时闻下里之歌远近相继和高下掩抑所谓其声呜呜也皆含思宛转而有余意其辞甚陋因其调写道路所闻见犹昔人竹枝纥罗之曲以补秦之乐府云·其一〇
作者：李復
朝代：宋

垂白东西几田父，林间偶坐忘巾履。
共说干糇付远人，六月长丁犹筑戍。
予往来秦熙汧陇间不啻十数年时闻下里之歌远近相继和高下掩抑所谓其声呜呜也皆含思宛转而有余意其辞甚陋因其调写道路所闻见犹昔人竹枝纥罗之曲以补秦之乐府云·其九
作者：李復
朝代：宋

鸣凤山西五里坂，未渡汧河山渐浅。
东来行人渐长嘆，已觉秦川不在眼。
予往来秦熙汧陇间不啻十数年时闻下里之歌远近相继和高下掩抑所谓其声呜呜也皆含思宛转而有馀意其辞甚陋因其调写道路所闻见犹昔人竹枝纥罗之曲以补秦之乐府云·其七
作者：李復
朝代：宋
体裁：词

白羌纷纷急攻城，羌酋却走杀汉民。汉民当前死不惜，瓯脱更有杀来人。
予往来秦熙汧陇间不啻十数年时闻下里之歌远近相继和高下掩抑所谓其声呜呜也皆含思宛转而有馀意其辞甚陋因其调写道路所闻见犹昔人竹枝纥罗之曲以补秦之乐府云·其三
作者：李復
朝代：宋
体裁：词

东来健儿身手长，不随伍籍习弓鎗。何须官廪请租税，白昼衣食出道傍。
予往来秦熙汧陇间不啻十数年时闻下里之歌远近相继和高下掩抑所谓其声呜呜也皆含思宛转而有馀意其辞甚陋因其调写道路所闻见犹昔人竹枝纥罗之曲以补秦之乐府云·其二
作者：李復
朝代：宋
体裁：词

缲丝宛转听车声，车声忽断心暗惊。旧机虚张未满幅，新丝更短织不成。
予往来秦熙汧陇间不啻十数年时闻下里之歌远近相继和高下掩抑所谓其声呜呜也皆含思宛转而有馀意其辞甚陋因其调写道路所闻见犹昔人竹枝纥罗之曲以补秦之乐府云·其五
作者：李復
朝代：宋
体裁：词

牛车欲住更催行，官要刻日到新城。军有严期各努力，秋田无种何须耕。
予往来秦熙汧陇间不啻十数年时闻下里之歌远近相继和高下掩抑所谓其声呜呜也皆含思宛转而有馀意其辞甚陋因其调写道路所闻见犹昔人竹枝纥罗之曲以补秦之乐府云·其八
作者：李復
朝代：宋
体裁：词

陇山连峰入无际，天画封疆限华裔。如何谽谺忽中裂，西通风来动边气。
予往来秦熙汧陇间不啻十数年时闻下里之歌远近相继和高下掩抑所谓其声呜呜也皆含思宛转而有馀意其辞甚陋因其调写道路所闻见犹昔人竹枝纥罗之曲以补秦之乐府云·其六
作者：李復
朝代：宋
体裁：词

蕃兵入市争卖田，汉人要田蕃无钱。有田卖尽走蕃去，却引生羌来寇边。
予往来秦熙汧陇间不啻十数年时闻下里之歌远近相继和高下掩抑所谓其声呜呜也皆含思宛转而有馀意其辞甚陋因其调写道路所闻见犹昔人竹枝纥罗之曲以补秦之乐府云·其四
作者：李復
朝代：宋
体裁：词

短衫窄袖上马轻，空手常喜烟尘行。论功何须问弓剑，自有主将知姓名。
予昔为河东漕属吏部郎中吕得和出总漕计与予情均兄弟后开府荆渚惠书有人生难得相知之语予后官守镇京兆闻吕之讣因发箧得旧诗感而作此
作者：李復
朝代：宋
体裁：七言律诗

三年发箧墨犹新，踪迹虽疏意更亲。云雾渚宫迷远梦，兵戈青海困飞尘。飘零剑外参谋客，怆恻山阳感旧人。今古交情如覆水，为君涕泪洒新春。
予昔爲河東漕屬吏部郎中呂得和出總漕計與予情均兄弟後開府荆渚惠書有人生難得相知之語予後官守鎮京兆聞呂之訃因發篋得舊詩感而作此
作者：李復
朝代：宋

三年發篋墨猶新，蹤跡雖疏意更親。
雲霧渚宮迷遠夢，兵戈青海困飛塵。
飄零劍外參謀客，愴惻山陽感舊人。
今古交情如覆水，爲君涕淚灑新春。
二月五日柳溪遇風
作者：李復
朝代：宋

狂風擺撼未肯休，直須枯枿生新柔。
老松倚雲不關意，開落曾閱幾春秋。
二月五日柳溪遇风
作者：李復
朝代：宋

狂风摆撼未肯休，直须枯枿生新柔。
老松倚云不关意，开落曾阅几春秋。
云岩
作者：李復
朝代：宋

径转随高下，欹危乱石中。
寒岩朝起雾，空谷夜生风。
疏竹连残屋，惊麏逐断蓬。
求栖问茅舍，非浅爱田翁。
京西初归作
作者：李復
朝代：宋

少年轻喜欲凭虚，误落尘中二纪余。
生事萧条寒叶散，故人寥落晓星疏。
残骸已脱风波晚，清枕方回醉梦初。
却觅渔蓑寻旧钓，一溪烟雨伴春锄。
京西初歸作
作者：李復
朝代：宋

少年輕喜欲憑虛，誤落塵中二紀餘。
生事蕭條寒葉散，故人寥落曉星疏。
殘骸已脫風波晚，清枕方回醉夢初。
却覓漁蓑尋舊釣，一溪煙雨伴春鋤。
伊川道中
作者：李復
朝代：宋
体裁：古风

溪流冰尽摇日光，夹岸弱柳千缕长。野鸟深藏但闻语，山花半开初有香。今朝伊川首西路，昔年潏水过南塘。安得春风生两腋，从教吹到故山傍。
伊川道中
作者：李復
朝代：宋

溪流冰盡搖日光，夾岸弱柳千縷長。
野鳥深藏但聞語，山花半開初有香。
今朝伊川首西路，昔年潏水過南塘。
安得春風生兩腋，從教吹到故山傍。
会圣宫朝谒
作者：李復
朝代：宋

七叶丹成不可攀，蘂珠宫殿翠微间。
千年空怨龙髯断，亿世曾闻宝筴还。
宫女祠归朝路静，岳神綦退晓风閒。
五云高宴蟠桃罢，鹤驭时应会此山。
依來韵答謝教授敞還鄙藁語
作者：李復
朝代：宋

老便收氣自暖腹，厭見先漿動人目。
乘間縈思似秋蟲，終日牽絲不成幅。
廣文嗜好背時利，妙律開雲發孤竹。
已驚垂蚓得鯨歸，更愧並貂持狗續。
可嗟按劍夜投珠，何異剖巖朝泣玉。
昨宵月暗風淒淒，燈陰神物來聽讀。
依来韵答谢教授敞还鄙藁语
作者：李復
朝代：宋
体裁：古风

老便收气自暖腹，厌见先浆动人目。乘间萦思似秋虫，终日牵丝不成幅。广文嗜好背时利，妙律开云发孤竹。已惊垂蚓得鲸归，更愧并貂持狗续。可嗟按剑夜投珠，何异剖岩朝泣玉。昨宵月暗风凄凄，灯阴神物来听读。
依韵和南子强
作者：李復
朝代：宋
体裁：七言律诗

云路天门白日开，岂无松桂出蒿莱。于斯未信诚可矣，如或知尔何以哉。铿然舍瑟有异撰，岂必读书无取裁。业广惟勤今汝画，覆篑不止须崔嵬。
依韵和南子强
作者：李復
朝代：宋

雲路天門白日開，豈無松桂出蒿萊。
於斯未信誠可矣，如或知爾何以哉。
鏗然舍瑟有異撰，豈必讀書無取裁。
業廣惟勤今汝畫，覆簣不止須崔嵬。
依韵和秦倅陈无逸观梅
作者：李復
朝代：宋
体裁：七言律诗

渭水冰消意始回，肌肤玉雪本仙材。江南气暖常先见，陇坻山寒不易开。二月莫伤春色晚，一枝岂待岭边来。风光切莫轻流转，未放悲云画角哀。
依韵和秦倅陳無逸觀梅
作者：李復
朝代：宋

渭水冰消意始回，肌膚玉雪本仙材。
江南氣暖常先見，隴坻山寒不易開。
二月莫傷春色晚，一枝豈待嶺邊來。
風光切莫輕流轉，未放悲雲畫角哀。
依韵戏答胡沙汲
作者：李復
朝代：宋

去年闻君到漳浦，庭树鹊鸣帘燕舞。
今年闻君入战场，眉间黄气如蒸雾。
风霜往回太行道，空解寄声託飞鸟。
南城百里不着鞭，轻逐归云高缥缈。
知君苦吟尚如旧，他日相逢更惊瘦。
明年射策对明光，曾听人歌扊扅否。
依韵戲答胡沙汲
作者：李復
朝代：宋

去年聞君到漳浦，庭樹鵲鳴簾燕舞。
今年聞君入戰場，眉間黄氣如蒸霧。
風霜往回太行道，空解寄聲託飛鳥。
南城百里不著鞭，輕逐歸雲高縹緲。
知君苦吟尚如舊，他日相逢更驚瘦。
明年射策對明光，曾聽人歌扊扅否。
依韵答俞承議
作者：李復
朝代：宋

南北相望已十年，白頭相見喜留連。
風埃異國君多感，朱墨勞心我自憐。
事可寸心能有幾，生無百歲漫憂千。
一聞新賦思歸去，韋杜溪邊訪舊田。
依韵答俞承议
作者：李復
朝代：宋
体裁：七言律诗

南北相望已十年，白头相见喜留连。风埃异国君多感，朱墨劳心我自怜。事可寸心能有几，生无百岁漫忧千。一闻新赋思归去，韦杜溪边访旧田。
依韵答胡直孺
作者：李復
朝代：宋

东蒙野老工何拙，刻楮三年不成叶。
迂途独往自名愚，举足常嫌投险捷。
忽然开口向时人，机士笑惊多脱颊。
半生长饿首慵回，厌见糟醨能腐胁。
惟与孤云静往还，胎仙戏舞琴三迭。
江南墨客貌虽癯，战胜当前轻勇侠。
润身不贮世间珍，别有骊珠光满箧。
北游一见潜魄动，双目烂烂岩光晔。
新诗几幅起秋风，使我静观但嚅嗫。
相逢便欲苦死留，恐跨飞鲸动归鬣。
依韵答胡直孺
作者：李復
朝代：宋

東蒙野老工何拙，刻楮三年不成葉。
迂途獨往自名愚，舉足常嫌投險捷。
忽然開口向時人，機士笑驚多脫頰。
半生長餓首慵回，厭見糟醨能腐脅。
惟與孤雲靜往還，胎仙戲舞琴三疊。
江南墨客貌雖癯，戰勝當前輕勇俠。
潤身不貯世間珍，別有驪珠光滿篋。
北游一見潜魄動，雙目爛爛巖光曄。
新詩幾幅起秋風，使我靜觀但嚅囁。
相逢便欲苦死留，恐跨飛鯨動歸鬣。
依韵酬张公燮
作者：李復
朝代：宋

城下清溪照病容，溪边开席豆笾丰。
故应举酒殷勤处，欲慰疏花索莫中。
短髮萧萧羞帽侧，强颜咄咄学书空。
青山行卜他年乐，深结茅庐访德公。
依韵酬張公燮
作者：李復
朝代：宋

城下清溪照病容，溪邊開席豆籩豐。
故應舉酒殷勤處，欲慰疏花索莫中。
短髮蕭蕭羞帽側，强顔咄咄學書空。
青山行卜他年樂，深結茅廬訪德公。
依韵酬朱公掞給事
作者：李復
朝代：宋

滄溟酌蠡天窺管，龜兆何長筮何短。
什百倍蓰情不齊，斛龠釜鍾難槩滿。
東西地缺如斷玦，西北天傾猶倚繖。
山䍽何由蔚豹班，荆雞豈解伏鵠卵。
雖許駑駘可累馳，所貴鏌鋣能立斷。
東陵瓜地久已荒，南山豆苗歲常旱。
日隨羣影塵滿衣，愧竊太倉米盈碗。
默嗟世事意難期，却怪古書語多誕。
往來迅景急川流，悵惘無聞歸鬼纂。
今年短髮颯驚秋，餘日駸駸豈容筭。
逸驥空勤足未舒，寒燈靜弔影爲伴。
數朝忽喜挹高風，煩心執熱逢清澣。
仰觀眉睫意可見，巳許交臂心無嬾。
飄零鎩翮感鸞悲，繩墨呈材媿樗散。
須思汲古得修綆，却步歸愚識夷坦。
惟君早歲嘆淹回，白雪調高和宜罕。
諫垣密疏藁常焚，瑣闥舊風筆不款。
雲間遽與鴛鷺分，邑里新歌襦袴暖。
與我晤語若合契，鋤去陵谷無隙窾。
因君相見慰蹉跎，再激平生嗟已緩。
依韵酬朱公掞给事
作者：李復
朝代：宋

沧溟酌蠡天窥管，龟兆何长筮何短。
什百倍蓰情不齐，斛龠釜钟难槩满。
东西地缺如断玦，西北天倾犹倚伞。
山䍽何由蔚豹班，荆鸡岂解伏鹄卵。
虽许驽骀可累驰，所贵镆铘能立断。
东陵瓜地久已荒，南山豆苗岁常旱。
日随羣影尘满衣，愧窃太仓米盈碗。
默嗟世事意难期，却怪古书语多诞。
往来迅景急川流，怅惘无闻归鬼纂。
今年短髮飒惊秋，余日骎骎岂容筭。
逸骥空勤足未舒，寒灯静弔影为伴。
数朝忽喜挹高风，烦心执热逢清澣。
仰观眉睫意可见，巳许交臂心无懒。
飘零铩翮感鸾悲，绳墨呈材媿樗散。
须思汲古得修绠，却步归愚识夷坦。
惟君早岁嘆淹回，白雪调高和宜罕。
谏垣密疏藁常焚，琐闼旧风笔不款。
云间遽与鸳鹭分，邑里新歌襦袴暖。
与我晤语若合契，锄去陵谷无隙窾。
因君相见慰蹉跎，再激平生嗟已缓。
依韵酬沈仍長官惠葡萄
作者：李復
朝代：宋

異果乘秋熟，分來道路長。
緘封湘篋重，題詠剡藤光。
氣蓄西河潤，山圍大谷凉。
龍鬚初引水，馬乳晚經霜。
衣薄輕鉛粉，包圓小紫囊。
膏腴凝紺液，甘酢溢雲漿。
蔗浥含餘潤，醅浮带舊香。
藥經難彷彿，畫筆漫形相。
涇洛宜秦土，汾嵐利晉鄉。
鱗差分萬葉，珠實綴千房。
楚瑞慚萍實，江奴笑橘黄。
破酲生靜爽，滌熱慰新嘗。
契闊初心在，提携遠意將。
茂陵遺客老，痟病證仙方。
依韵酬沈仍长官惠葡萄
作者：李復
朝代：宋

异果乘秋熟，分来道路长。
缄封湘箧重，题咏剡藤光。
气蓄西河润，山围大谷凉。
龙鬚初引水，马乳晚经霜。
衣薄轻铅粉，包圆小紫囊。
膏腴凝绀液，甘酢溢云浆。
蔗浥含余润，醅浮带旧香。
药经难彷佛，画笔漫形相。
泾洛宜秦土，汾岚利晋乡。
鳞差分万叶，珠实缀千房。
楚瑞惭萍实，江奴笑橘黄。
破酲生静爽，涤热慰新尝。
契阔初心在，提携远意将。
茂陵遗客老，痟病证仙方。
依韵酬蔡阳叔赴永倅留别
作者：李復
朝代：宋

朱绂翩翩别乘行，候人楚语喜秋晴。
君山木落洞庭阔，帝子魂归湘水清。
曾嘆选官称一字，旧闻世誉重三明。
餟醨若访垂纶客，苇岸夷犹鼓枻声。
依韵酬蔡陽叔赴永倅留別
作者：李復
朝代：宋

朱紱翩翩別乘行，候人楚語喜秋晴。
君山木落洞庭闊，帝子魂歸湘水清。
曾嘆選官稱一字，舊聞世譽重三明。
餟醨若訪垂綸客，葦岸夷猶鼓枻聲。
依韵酬赵令之
作者：李復
朝代：宋

相逢三十载，少耻事骁雄。
封植思嘉树，交游嘆谷风。
云山轮迹少，葵藿岁时充。
冉冉秋还暮，霜寒泣候虫。
依韵酬趙令之
作者：李復
朝代：宋

相逢三十載，少恥事驍雄。
封植思嘉樹，交遊嘆谷風。
雲山輪迹少，葵藿歲時充。
冉冉秋還暮，霜寒泣候蟲。
侯书记二子席上乞诗遂赠
作者：李復
朝代：宋
体裁：古风

植蒿不为栋，豢豚不成虎。本非英特姿，虽长何足数。男儿生堕地，便要立门户。谢凤炳有毛，羊豹兆于乳。探根咀其芽，已足知甘苦。吾党有侯生，高门映东鲁。翘然出二子，发祥自其祖。小儿肌骨明，珠光照合浦。大儿神宇深，崇鼎气象古。学作四韵诗，已无近俗语。燃灯夜读书，义颇识其觕。来客见尽倾，喜叹立如堵。积庆固有获，力穑刈麰稌。人知须有成，青云张步武。惜吾已老矣，异日众必睹。
侯書記二子席上乞詩遂贈
作者：李復
朝代：宋

植蒿不爲棟，豢豚不成虎。
本非英特姿，雖長何足數。
男兒生墮地，便要立門戶。
謝鳳炳有毛，羊豹兆於乳。
探根咀其芽，已足知甘苦。
吾黨有侯生，高門映東魯。
翹然出二子，發祥自其祖。
小兒肌骨明，珠光照合浦。
大兒神宇深，崇鼎氣象古。
學作四韵詩，已無近俗語。
燃燈夜讀書，義頗識其觕。
來客見盡傾，喜歎立如堵。
積慶固有獲，力穡刈麰稌。
人知須有成，青雲張步武。
惜吾已老矣，異日衆必睹。
催发诸邑民兵至朝邑县官未至遂宿其驿
作者：李復
朝代：宋

羸马趋程晚，衝风雪满衣。
城荒更鼓暗，市冷吏民稀。
乌垒兵初起，河桥客未归。
北行殊未已，捧檄寸心违。
催發諸邑民兵至朝邑縣官未至遂宿其驛
作者：李復
朝代：宋

羸馬趨程晚，衝風雪滿衣。
城荒更鼓暗，市冷吏民稀。
烏壘兵初起，河橋客未歸。
北行殊未已，捧檄寸心違。
元日
作者：李復
朝代：宋
体裁：古风

元日拥户如盘蜗，门前轣辘多行车。拥门喧呼客投刺，惊风舞雪翻飞沙。幽室置火引就坐，持杯暖腹客气华。三杯油然众客去，庭树瑟缩蹲山鸦。
元日
作者：李復
朝代：宋

元日擁戶如盤蝸，門前轣轆多行車。
擁門喧呼客投刺，驚風舞雪翻飛沙。
幽室置火引就坐，持杯暖腹客氣華。
三杯油然衆客去，庭樹瑟縮蹲山鴉。
八月十六日后池上
作者：李復
朝代：宋

竹户深扃满径苔，芙蓉落尽晓池开。
数番雨势随风去，一片秋光入座来。
已老林蝉余韵断，将归檐燕强飞回。
沙鸥时下知人意，近岸相亲眼不猜。
八月十六日後池上
作者：李復
朝代：宋

竹戶深扃滿逕苔，芙蓉落盡曉池開。
數番雨勢隨風去，一片秋光入座來。
已老林蟬餘韵斷，將歸簷燕强飛回。
沙鷗時下知人意，近岸相親眼不猜。
兴德寺逢张居士
作者：李復
朝代：宋

扫叶开新径，携缾汲晓泉。
偶逢岩下客，来问室中禅。
鸟去空还寂，薪穷火自传。
四方行已徧，归老旧林边。
兴慈寺观君俞旧题
作者：李復
朝代：宋

松院前年到，同君共五人。
今来观旧蹟，君已是前身。
遽掩千秋夜，空伤两岁春。
向风无可语，泪洒壁间尘。
兵餽行
作者：李復
朝代：宋

調丁團甲差民兵，一路一十五萬人。
鳴金伐鼓別旗幟，持刀带甲如官軍。
兒妻牽衣父抱哭，淚出流泉血滿身。
前去不知路遠近，刻日要渡黄河津。
人負六斗兼蓑笠，米供兩兵更自食。
高卑日槩給二升，六斗纔可供十日。
大軍夜泊須擇地，地非安行有程驛。
更遠不過三十里，或有攻圍或鏖擊。
十日未便行十程，所負一空無可索。
丁夫南運軍北行，相去愈遠不接跡。
敵聞兵侵退散隠，狡筭極深不可測。
師老凍餓無鬭心，精銳方出來戰敵。
古師遠行不裹糧，因糧於敵吾必得。
不知何人畫此計，徒困生靈甚非策。
但願身在得還家，死生向前須努力。
征人白骨浸河水，水聲嗚咽傷人耳。
來時一十五萬人，彫沒經時存者幾。
運糧懼恐乏軍興，再符差點催餽軍。
比戶追索丁口絕，縣官不敢言無人。
盡將婦妻作男子，數少更及羸老身。
尪殘病疾不堪役，室中長女將問親。
暴吏入門便驅去，脫爾恐爲官怒嗔。
紐麻纏腰袍印字，兩脛束布頭裹巾。
冥冥東西不能辨，被驅不異犬豕羣。
到官未定已催發，哭聲不出心酸辛。
負米出門時相語，妻求見夫女見父。
在家孤苦恨竛竮，軍前死生或同處。
冰雪皸瘃徧兩脚，懸淚尋親望沙漠。
將軍帳下鼓無聲，婦人在軍軍氣弱。
星使奔問來幾時，下令倉黄皆遣歸。
聞歸南欲奔漢界，中途又爲西賊窺。
悽惻自歎生意促，不見父夫不得哭。
一身去住兩茫然，欲向南歸却望北。
兵馈行
作者：李復
朝代：宋

调丁团甲差民兵，一路一十五万人。
鸣金伐鼓别旗帜，持刀带甲如官军。
儿妻牵衣父抱哭，泪出流泉血满身。
前去不知路远近，刻日要渡黄河津。
人负六斗兼蓑笠，米供两兵更自食。
高卑日槩给二升，六斗纔可供十日。
大军夜泊须择地，地非安行有程驿。
更远不过三十里，或有攻围或鏖击。
十日未便行十程，所负一空无可索。
丁夫南运军北行，相去愈远不接迹。
敌闻兵侵退散隠，狡筭极深不可测。
师老冻饿无斗心，精锐方出来战敌。
古师远行不裹粮，因粮于敌吾必得。
不知何人画此计，徒困生灵甚非策。
但愿身在得还家，死生向前须努力。
征人白骨浸河水，水声呜咽伤人耳。
来时一十五万人，雕没经时存者几。
运粮惧恐乏军兴，再符差点催馈军。
比户追索丁口绝，县官不敢言无人。
尽将妇妻作男子，数少更及羸老身。
尪残病疾不堪役，室中长女将问亲。
暴吏入门便驱去，脱尔恐为官怒嗔。
纽麻缠腰袍印字，两胫束布头裹巾。
冥冥东西不能辨，被驱不异犬豕羣。
到官未定已催发，哭声不出心酸辛。
负米出门时相语，妻求见夫女见父。
在家孤苦恨竛竮，军前死生或同处。
冰雪皲瘃徧两脚，悬泪寻亲望沙漠。
将军帐下鼓无声，妇人在军军气弱。
星使奔问来几时，下令仓黄皆遣归。
闻归南欲奔汉界，中途又为西贼窥。
悽恻自叹生意促，不见父夫不得哭。
一身去住两茫然，欲向南归却望北。
再任提点云台观
作者：李復
朝代：宋

天光垂碧抱琼台，蘂殿珠宫对岳开。
峡口巴猿初别去，海东辽鹤又飞来。
三生难转灵源静，六岁空惊迅景催。
欲挹莲花峰顶水，普将甘冽浄浮埃。
再任提點雲臺觀
作者：李復
朝代：宋

天光垂碧抱瓊臺，蘂殿珠宮對嶽開。
峽口巴猿初別去，海東遼鶴又飛來。
三生難轉靈源靜，六歲空驚迅景催。
欲挹蓮花峰頂水，普將甘冽浄浮埃。
再和叔弼暑飲
作者：李復
朝代：宋

古製雖存事一新，奇峰時作火雲升。
憑風高棟能虛爽，欲雨炎天故鬰蒸。
適意浮沉多野果，熱中咀嚼喜清冰。
別裁僞體親風雅，若比陰鏗豈敢膺。
再和叔弼暑饮
作者：李復
朝代：宋

古制虽存事一新，奇峰时作火云升。
凭风高栋能虚爽，欲雨炎天故鬰蒸。
适意浮沉多野果，热中咀嚼喜清冰。
别裁僞体亲风雅，若比阴铿岂敢膺。
再授云台观过华阴题此
作者：李復
朝代：宋

脱身西去度函关，踏雪重过阿对泉。
又作莲花峰上客，祥飈高御紫虚天。
再授雲臺觀過華陰題此
作者：李復
朝代：宋

脫身西去度函關，踏雪重過阿對泉。
又作蓮花峰上客，祥飈高御紫虛天。
再过方山驿
作者：李復
朝代：宋
体裁：五言律诗

春过方山驿，依然柳色新。昔游尝弭节，旧记已埋尘。往岁雠书客，新恩守土臣。南来心不竞，时羡北归人。
再過方山驛
作者：李復
朝代：宋

春過方山驛，依然柳色新。
昔遊嘗弭節，舊記已埋塵。
往歲讎書客，新恩守土臣。
南來心不競，時羨北歸人。
冬日
作者：李復
朝代：宋

日出东南隅，转侧下西陆。
不经中天行，但惊六龙速。
愁寒余月阴，云重欲压屋。
霰雪飞不断，凝冰介万木。
怒风中夜起，呼号鬼神哭。
鼓荡溟渤倾，势欲翻坤轴。
十日未肯回，冻埋蛟龙缩。
城市百贾闭，衾裯换斗粟。
萧条触事艰，更觉生意促。
安得青帝回，爱景变邹谷。
气温筋骸舒，负暄一饭足。
岂愿北邻富，甲第厌粱肉。
冬日
作者：李復
朝代：宋

日出東南隅，轉側下西陸。
不經中天行，但驚六龍速。
愁寒餘月陰，雲重欲壓屋。
霰雪飛不斷，凝冰介萬木。
怒風中夜起，呼號鬼神哭。
鼓蕩溟渤傾，勢欲翻坤軸。
十日未肯回，凍埋蛟龍縮。
城市百賈閉，衾裯換斗粟。
蕭條觸事艱，更覺生意促。
安得青帝回，愛景變鄒谷。
氣溫筋骸舒，負暄一飯足。
豈願北鄰富，甲第厭粱肉。
出城
作者：李復
朝代：宋

今日何日我心伤，出门下马走东冈。
东冈路高人迹断，独立矫首望八荒。
长空澹澹地莽莽，停云黯淡山凄苍。
回薄浩劫何渺茫，冥默销沉寂无光。
矜雄挟诈争强梁，百年在世如风狂。
变化俯仰旋销亡，一丘已有万骨殭。
旧骨未朽新骨藏，丘壠纍纍争相望。
万事意欲一槩量，赍志愤死世更长。
九月穷秋天欲霜，悲风烈烈吹我裳。
哀鸿求羣鸣且翔，原野具腓草木黄。
百川东驰但汤汤，安得曦车挂扶桑。
高持北斗𣂏酒浆，美人对坐举瑶觞，与我笑歌忧弭忘。
出城
作者：李復
朝代：宋

今日何日我心傷，出門下馬走東岡。
東岡路高人迹斷，獨立矯首望八荒。
長空澹澹地莽莽，停雲黯淡山淒蒼。
回薄浩劫何渺茫，冥默銷沉寂無光。
矜雄挾詐爭强梁，百年在世如風狂。
變化俯仰旋銷亡，一丘已有萬骨殭。
舊骨未朽新骨藏，丘壠纍纍爭相望。
萬事意欲一槩量，齎志憤死世更長。
九月窮秋天欲霜，悲風烈烈吹我裳。
哀鴻求羣鳴且翔，原野具腓草木黄。
百川東馳但湯湯，安得曦車挂扶桑。
高持北斗𣂏酒漿，美人對坐舉瑶觴，與我笑歌憂弭忘。
出承天院候客
作者：李復
朝代：宋

晓动人语喧，门开探骑发。
冠盖相后先，烟尘互明灭。
出城寒寺静，苍松带余雪。
驱马傍前庑，投鞭坐僧榻。
畏风依蒲团，拥裘学趺结。
曈眬晓日昇，逶迤旆成列。
到官今年五，踽踽几持谒。
执板手有痕，脱冠顶无髮。
将迎迹愈多，应接面常热。
野性素旷荡，人事苦羁绁。
久愿整归驾，渡汾寻旧辙。
躬耕望云岑，筑室俯清潏。
出承天院候客
作者：李復
朝代：宋

曉動人語喧，門開探騎發。
冠蓋相後先，烟塵互明滅。
出城寒寺靜，蒼松带餘雪。
驅馬傍前廡，投鞭坐僧榻。
畏風依蒲團，擁裘學趺結。
曈矓曉日昇，逶迤旆成列。
到官今年五，踽踽幾持謁。
執板手有痕，脫冠頂無髮。
將迎迹愈多，應接面常熱。
野性素曠蕩，人事苦羈紲。
久願整歸駕，渡汾尋舊轍。
躬耕望雲岑，築室俯清潏。
出村
作者：李復
朝代：宋

風露已淒淒，郊原百草腓。
負樵山木下，轉粟戍人歸。
野曠羊牛遠，場荒鳥雀稀。
南山經月雨，猶有亂雲飛。
出村
作者：李復
朝代：宋
体裁：五言律诗

风露已凄凄，郊原百草腓。负樵山木下，转粟戍人归。野旷羊牛远，场荒鸟雀稀。南山经月雨，犹有乱云飞。
出門·其一
作者：李復
朝代：宋

出門復入門，所向常默默。
積陰久未開，凄風起空谷。
孤鴻鎩翮悲，黄鵠飛亦獨。
舊耕半荒蕪，自歎力不足。
出門·其三
作者：李復
朝代：宋

種禾滿東坡，薿薿尺許長。
初苦夏日暴，今爲秋雨傷。
耘耔不能施，叢雜衆草荒。
農夫荷鋤歸，無語空徊徨。
出門·其二
作者：李復
朝代：宋

靜僻懶慢久，煩喧厭入耳。
過客吐新談，意况殊不美。
火炎幾車薪，難救一盃水。
但坐問鄰醅，餘事莫掛齒。
出門·其四
作者：李復
朝代：宋

夾徑梧十尋，隠映柴舍深。
日期鳳鳥至，柯葉交繁陰。
昏鴉接翅歸，不聞鳳鳥音。
秋風黄葉落，感嘆傷我心。
出门·其一
作者：李復
朝代：宋

出门復入门，所向常默默。
积阴久未开，凄风起空谷。
孤鸿铩翮悲，黄鹄飞亦独。
旧耕半荒芜，自叹力不足。
出门·其三
作者：李復
朝代：宋
体裁：古风

种禾满东坡，薿薿尺许长。初苦夏日暴，今为秋雨伤。耘耔不能施，丛杂众草荒。农夫荷锄归，无语空徊徨。
出门·其二
作者：李復
朝代：宋

静僻懒慢久，烦喧厌入耳。
过客吐新谈，意况殊不美。
火炎几车薪，难救一杯水。
但坐问邻醅，余事莫挂齿。
出门·其四
作者：李復
朝代：宋

夹径梧十寻，隠映柴舍深。
日期凤鸟至，柯叶交繁阴。
昏鸦接翅归，不闻凤鸟音。
秋风黄叶落，感嘆伤我心。
分按洛西諸邑登山出永寧西望晚宿韶山寺
作者：李復
朝代：宋

雙旌明滅轉委蛇，行徧秋山意若何。
暗谷路窮平野闊，回巒石斷亂泉多。
崤陵東盡開周邑，熊耳中分放洛河。
欲舉因緣尋隻履，夜深隨雨到巖阿。
分按洛西诸邑登山出永宁西望晚宿韶山寺
作者：李復
朝代：宋

双旌明灭转委蛇，行徧秋山意若何。
暗谷路穷平野阔，回峦石断乱泉多。
崤陵东尽开周邑，熊耳中分放洛河。
欲举因缘寻隻履，夜深随雨到岩阿。
初至郑州
作者：李復
朝代：宋
体裁：七言律诗

二年青海困征鞍，归望天威咫尺间。雨露忽颁西辅印，鸳鸾阻缀紫宸班。往来扰扰无虚日，应接纷纷祗强颜。吏责无穷人事拙，梦魂时到旧家山。
初至鄭州
作者：李復
朝代：宋

二年青海困征鞍，歸望天威咫尺間。
雨露忽頒西輔印，鴛鸞阻綴紫宸班。
往來擾擾無虛日，應接紛紛祗强顔。
吏責無窮人事拙，夢魂時到舊家山。
別夔州衆官
作者：李復
朝代：宋

半年漁浦巴城守，兩任雲臺太華宮。
豈欲背時聊免俗，但能省事略成風。
玉泉古剎須留客，峽水安流好向東。
祖帳聯翩催棹急，臨溪洒淚落丹楓。
別鶴曲
作者：李復
朝代：宋

碧海漫漫煙霧低，三山風驚別鶴飛。
千年華表會能歸，不及雙烏乘夜棲。
烏來相喜啞啞啼，寒月影移庭樹枝。
枝上營巢庭下食，追隨應笑塵中客。
人生聚散羨雙烏，烏若別離頭已白。
光陰百歲共有幾，空有相思淚如水。
因君試寫別鶴吟，拂絃欲動悲風起。
别夔州众官
作者：李復
朝代：宋

半年渔浦巴城守，两任云台太华宫。
岂欲背时聊免俗，但能省事略成风。
玉泉古剎须留客，峡水安流好向东。
祖帐联翩催棹急，临溪洒泪落丹枫。
别鹤曲
作者：李復
朝代：宋

碧海漫漫烟雾低，三山风惊别鹤飞。
千年华表会能归，不及双乌乘夜栖。
乌来相喜哑哑啼，寒月影移庭树枝。
枝上营巢庭下食，追随应笑尘中客。
人生聚散羡双乌，乌若别离头已白。
光阴百岁共有几，空有相思泪如水。
因君试写别鹤吟，拂絃欲动悲风起。
十一月二十二日朝辞
作者：李復
朝代：宋

朝辞承明殿，暮下金马门。
伏读明诏意，仰思圣主恩。
蠢彼獯鬻氏，礼数乃弟昆。
帝初为息民，缯帛代更屯。
嗣皇谨遵业，使传交塞垣。
下臣非知古，有舌讵得论。
恭承丁宁命，敢不夙夜奔。
十一月二十二日朝辭
作者：李復
朝代：宋

朝辭承明殿，暮下金馬門。
伏讀明詔意，仰思聖主恩。
蠢彼獯鬻氏，禮數乃弟昆。
帝初爲息民，繒帛代更屯。
嗣皇謹遵業，使傳交塞垣。
下臣非知古，有舌詎得論。
恭承丁寧命，敢不夙夜奔。
卧龍院
作者：李復
朝代：宋

杲日珠光照舊都，試從雞足躡蓮趺。
橫身何用論明暗，果是能揮寶劍無。
卧龙院
作者：李復
朝代：宋
体裁：七言绝句

杲日珠光照旧都，试从鸡足蹑莲趺。横身何用论明暗，果是能挥宝剑无。
卫奕其兄被劾得雪惠书及诗
作者：李復
朝代：宋
体裁：七言律诗

去岁书传叹鹡鸰，新诗甚喜字纵横。龟虽有智犹罹网，雁为能鸣得免烹。须信箧中多谤语，莫矜堂上有奇兵。滔滔天下常如此，无慕功名取次行。
原蚕
作者：李復
朝代：宋
体裁：古风

蚕马巨细殊，异物同精气。物生不两大，此衰彼所致。周人礼有禁，蚕为马之祟。织女天上明，多蚕今为利。
原蠶
作者：李復
朝代：宋

蠶馬巨細殊，異物同精氣。
物生不兩大，此衰彼所致。
周人禮有禁，蠶爲馬之祟。
織女天上明，多蠶今爲利。
同刘君俞城西寺避暑
作者：李復
朝代：宋

节欲春秋交，寒暑争愈悍。
故知阴阳气，盛极暑方变。
七月庚伏末，困弱但流汗。
天地一大炉，造物虐相玩。
早衰虚实反，举动多颠眩。
安得甘露浆，凿顶沃清灌。
招提古浮图，岿壮压西甸。
烈风无时休，寂阴却炎暵。
几有篮舆兴，客来发我愿。
共游不暇徐，到寺日未旦。
童儿青芒屩，洁洒花雨散。
斌駮溪石枕，凝滑水纹簟。
张置相对卧，境闲心不乱。
有时闻妙香，忽来传静饭。
饱起摩腹行，看尽长廊徧。
却呼竹窗僧，汲泉具茗椀。
道在语嘿间，浅深随所见。
同将烦恼蠲，尽洗清凉观。
兹游岂无益，欲继慎莫缓。
同劉君俞城西寺避暑
作者：李復
朝代：宋

節欲春秋交，寒暑爭愈悍。
故知陰陽氣，盛極暑方變。
七月庚伏末，困弱但流汗。
天地一大爐，造物虐相玩。
早衰虛實反，舉動多顛眩。
安得甘露漿，鑿頂沃清灌。
招提古浮圖，巋壯壓西甸。
烈風無時休，寂陰却炎暵。
幾有籃輿興，客來發我願。
共遊不暇徐，到寺日未旦。
童兒青芒屩，潔洒花雨散。
斌駮溪石枕，凝滑水紋簟。
張置相對卧，境閑心不亂。
有時聞妙香，忽來傳靜飯。
飽起摩腹行，看盡長廊徧。
却呼竹窗僧，汲泉具茗椀。
道在語嘿間，淺深隨所見。
同將煩惱蠲，盡洗清凉觀。
茲游豈無益，欲繼慎莫緩。
同君俞自牛头寺至兴教院又会文师
作者：李復
朝代：宋

杜曲樊川旧化城，东西相峙两牛鸣。
岩前宝塔藏遗烬，殿裏长灯续旧明。
万法分流皆有相，一心息妄自无生。
丛林是处经行徧，会向东山记姓名。
同君俞自牛頭寺至興教院又會文師
作者：李復
朝代：宋

杜曲樊川舊化城，東西相峙兩牛鳴。
巖前寶塔藏遺燼，殿裏長燈續舊明。
萬法分流皆有相，一心息妄自無生。
叢林是處經行徧，會向東山記姓名。
后园双松
作者：李復
朝代：宋

羣木喜春妍，雕落寒霜苦。
昂藏两大夫，森然鬚鬣古。
坚姿不可回，正色少媚妩。
清风发好音，和气琴中语。
后园小池·其一
作者：李復
朝代：宋

凿地开方断石根，润通草树亦欣欣。
筑基偏傍孤亭阔，引水初从曲径分。
风约落花回近岸，露垂欹竹滴圆纹。
春晴山鸟常来浴，浅处喧喧故作羣。
后园小池·其二
作者：李復
朝代：宋

城陬荒僻自开锄，野性难忘水竹居。
岸侧星机搘锦石，波心仙仗立红蕖。
閒中有客唯来鹤，静去无竿不钓鱼。
八卦神灵今可问，玄夫时出御辎车。
吕司空寿
作者：李復
朝代：宋

飘飘仙驭出蓬莱，时节新阳动管灰。
庆阀拱魁三象近，祥源引派九天回。
磻溪龙虎家璜在，申国风云旧岳开。
闻说清台占异事，弧南星步入中台。
吕子固置会有诗张芸叟邀予席上依韵和
作者：李復
朝代：宋
体裁：五言律诗

故国归来晚，相逢共老年。聊从浮白饮，莫拟畔牢篇。花近红侵坐，槐新绿媚天。还丹消息断，无惜放杯传。
吳安老罷制舉赴安吉任
作者：李復
朝代：宋

南北飛鴻迹影孤，青衫相見十年餘。
中銓簡士歸繩墨，小邑沉才謹簿書。
游刃屠龍傳世學，飛章薦鶚待公車。
太平藻繪須文彩，今日何人誦子虛。
吴安老罢制举赴安吉任
作者：李復
朝代：宋

南北飞鸿迹影孤，青衫相见十年余。
中铨简士归绳墨，小邑沉才谨簿书。
游刃屠龙传世学，飞章荐鹗待公车。
太平藻绘须文彩，今日何人诵子虚。
呂司空壽
作者：李復
朝代：宋

飄飄仙馭出蓬萊，時節新陽動琯灰。
慶閥拱魁三象近，祥源引派九天回。
磻溪龍虎家璜在，申國風雲舊嶽開。
聞說清臺占異事，弧南星步入中台。
呂子固置會有詩張芸叟邀予席上依韵和
作者：李復
朝代：宋

故國歸來晚，相逢共老年。
聊從浮白飲，莫擬畔牢篇。
花近紅侵坐，槐新綠媚天。
還丹消息斷，無惜放杯傳。
周巨寺
作者：李復
朝代：宋

長楊夾通津，修竹带北岡。
尋行不知遠，時聞芝朮香。
渡溪陟翠巘，松柏高蒼蒼。
木杪見櫨簷，塔廟居上方。
盤步曲折峻，入門庭宇荒。
道人貌清羸，趺坐臨朝陽。
手持天竺書，貝葉翻金光。
爐殘柏子燒，龕續明燈長。
見我默不語，舉杖鳴匡牀。
以示清靜觀，妙出轉徙鄉。
我從絕塞來，塵侵兩鬢霜。
形骸久顛頓，思逐歸鳥藏。
偶來叩禪扃，夐與人世忘。
金篦刮病膜，清冰沃煩腸。
鐵牛耕石田，海底種扶桑。
超然越初地，青蓮泥中芳。
周巨寺
作者：李復
朝代：宋
体裁：古风

长杨夹通津，修竹带北冈。寻行不知远，时闻芝朮香。渡溪陟翠巘，松柏高苍苍。木杪见栌檐，塔庙居上方。盘步曲折峻，入门庭宇荒。道人貌清羸，趺坐临朝阳。手持天竺书，贝叶翻金光。炉残柏子烧，龛续明灯长。见我默不语，举杖鸣匡床。以示清静观，妙出转徙乡。我从绝塞来，尘侵两鬓霜。形骸久颠顿，思逐归鸟藏。偶来叩禅扃，夐与人世忘。金篦刮病膜，清冰沃烦肠。铁牛耕石田，海底种扶桑。超然越初地，青莲泥中芳。
和人伏日
作者：李復
朝代：宋

太极剖元气，五行均四时。
代谢密循环，母子相挈维。
土散无定位，金德乘火驰。
天刑发杀机，闭藏不敢施。
胚胎势力弱，炽赫畏炎离。
圣人御阴阳，恐侵西极亏。
遇庚防畏祸，用晦将待时。
旷然达生理，燕息潜深思。
马迁纪秦事，德公初置祠。
后世着令典，赐告休百司。
曲学虽拘忌，消长自可推。
岁星东方出，隠迹游天墀。
诙谐动汉帝，割肉蒙酒卮。
和人伏日
作者：李復
朝代：宋

太極剖元氣，五行均四時。
代謝密循環，母子相挈維。
土散無定位，金德乘火馳。
天刑發殺機，閉藏不敢施。
胚胎勢力弱，熾赫畏炎離。
聖人御陰陽，恐侵西極虧。
遇庚防畏禍，用晦將待時。
曠然達生理，燕息潛深思。
馬遷紀秦事，德公初置祠。
後世著令典，賜告休百司。
曲學雖拘忌，消長自可推。
歲星東方出，隠迹游天墀。
詼諧動漢帝，割肉蒙酒卮。
和人子夜四时歌·其一
作者：李復
朝代：宋

井上梧桐树，花黄落点衣。
夜深花裏鸟，相并不相离。
美人朝汲水，惊起却双飞。
和人子夜四时歌·其三
作者：李復
朝代：宋
体裁：古风

萧萧庭下柳，曾学舞腰支。秋风吹暮夜，半落小蛾眉。人生自无定，空叹叶辞枝。
和人子夜四时歌·其二
作者：李復
朝代：宋
体裁：古风

缲丝丝缕长，当窗织流黄。纤纤弄龙杼，不作舞衣裳。裁缝付边使，岂待见秋霜。
和人子夜四时歌·其四
作者：李復
朝代：宋

窈窕月华来，对月理瑶筝。
将心託絃语，几弄未成声。
非关霜气涩，不忍苦分明。
和人子夜四時歌·其一
作者：李復
朝代：宋

井上梧桐樹，花黄落點衣。
夜深花裏鳥，相並不相離。
美人朝汲水，驚起却雙飛。
和人子夜四時歌·其三
作者：李復
朝代：宋

蕭蕭庭下柳，曾學舞腰支。
秋風吹暮夜，半落小蛾眉。
人生自無定，空歎葉辭枝。
和人子夜四時歌·其二
作者：李復
朝代：宋

繰絲絲縷長，當窗織流黄。
纖纖弄龍杼，不作舞衣裳。
裁縫付邊使，豈待見秋霜。
和人子夜四時歌·其四
作者：李復
朝代：宋

窈窕月華來，對月理瑶箏。
將心託絃語，幾弄未成聲。
非關霜氣澀，不忍苦分明。
和人汰竹
作者：李復
朝代：宋
体裁：七言律诗

与世论交独厌数，此君多冗岂无烦。欲期虚静延清影，莫懒芟除去恶根。渐见远山开晻霭，更无繁鸟乱黄昏。直须放手留閒地，别待春雷见子孙。
和人汰竹
作者：李復
朝代：宋

與世論交獨厭數，此君多冗豈無煩。
欲期虛靜延清影，莫懶芟除去惡根。
漸見遠山開晻靄，更無繁鳥亂黄昏。
直須放手留閒地，別待春雷見子孫。
和人游千金公主园池
作者：李復
朝代：宋

溪流古堞带林高，林下行通小水桥。
但有春风催载酒，更无仙凤伴吹箫。
花间鸟散惊藜杖，沼际波回转桂舠。
尘迹寻余思一弔，楚魂飞尽不能招。
和人笋诗
作者：李復
朝代：宋
体裁：七言律诗

葛陂龙去已千年，每见遗孙出是间。未遇严霜怀节久，因生平地立身难。长崖气润云藏角，暗谷丛深雾养斑。春晚向空重箨尽，却惊高意不能攀。
和人筍詩
作者：李復
朝代：宋

葛陂龍去已千年，每見遺孫出是間。
未遇嚴霜懷節久，因生平地立身難。
長崖氣潤雲藏角，暗谷叢深霧養斑。
春晚向空重籜盡，却驚高意不能攀。
和人觀木戲
作者：李復
朝代：宋

百尺高竿巧捷身，竿頭立定鬭尖新。
更呈失脚翻身樣，平地旁觀亦損神。
和人观木戏
作者：李復
朝代：宋
体裁：七言绝句

百尺高竿巧捷身，竿头立定斗尖新。更呈失脚翻身样，平地旁观亦损神。
和人遊千金公主園池
作者：李復
朝代：宋

溪流古堞带林高，林下行通小水橋。
但有春風催載酒，更無仙鳳伴吹簫。
花間鳥散驚藜杖，沼際波回轉桂舠。
塵迹尋餘思一弔，楚魂飛盡不能招。
和刘丈招与康集同游韦杜
作者：李復
朝代：宋

潏水桥边纵客车，去天尺五访寻初。
按图韦杜风烟在，遗址隋唐锦绣余。
雨后晚花寒寂历，霜前老树半雕疏。
松间有酒来招我，远约相依造隠庐。
和刘君俞游华严寺谒文禅师·其一
作者：李復
朝代：宋

华严法界出诸天，帝网重重绝世缘。
昔有高僧开宝剎，今留飞阁耸琼田。
身游色相无穷境，心悟虚空不住禅。
碧眼胡人香一炷，分来今欲对师燃。
和刘君俞游华严寺谒文禅师·其二
作者：李復
朝代：宋
体裁：七言律诗

灵山胜致古今同，下种开花一线通。岘首道安酬凿齿，江西马祖对庞翁。圆珠迥耀千渊黑，滴乳微倾六斛空。我有宿缘香火念，閒来相与论幡风。
和劉丈招與康集同遊韋杜
作者：李復
朝代：宋

潏水橋邊縱客車，去天尺五訪尋初。
按圖韋杜風烟在，遺址隋唐錦繡餘。
雨後晚花寒寂歷，霜前老樹半彫疏。
松間有酒來招我，遠約相依造隠廬。
和劉君俞遊華嚴寺謁文禪師·其一
作者：李復
朝代：宋

華嚴法界出諸天，帝網重重絕世緣。
昔有高僧開寶剎，今留飛閣聳瓊田。
身遊色相無窮境，心悟虛空不住禪。
碧眼胡人香一炷，分來今欲對師燃。
和劉君俞遊華嚴寺謁文禪師·其二
作者：李復
朝代：宋

靈山勝致古今同，下種開花一線通。
峴首道安酬鑿齒，江西馬祖對龐翁。
圓珠迥耀千淵黑，滴乳微傾六斛空。
我有宿緣香火念，閒來相與論幡風。
和吕吏部观延庆院李唐画山水·其一
作者：李復
朝代：宋
体裁：七言绝句

道人曾去礼清凉，幻出台山翠壁光。闻说幻师能幻幻，烟云草树摄他方。
和吕吏部观延庆院李唐画山水·其三
作者：李復
朝代：宋

深蒨云岚远意苍，宝伽犹带海波光。
须知应感神通力，举步相随徧十方。
和吕吏部观延庆院李唐画山水·其二
作者：李復
朝代：宋
体裁：七言绝句

游戏仙人出道场，宝山珠树发神光。坐间举手分天界，移入毗耶一室方。
和呂吏部觀延慶院李唐畫山水·其一
作者：李復
朝代：宋

道人曾去禮清凉，幻出臺山翠壁光。
聞說幻師能幻幻，烟雲草樹攝他方。
和呂吏部觀延慶院李唐畫山水·其三
作者：李復
朝代：宋

深蒨雲嵐遠意蒼，寶伽猶带海波光。
須知應感神通力，舉步相隨徧十方。
和呂吏部觀延慶院李唐畫山水·其二
作者：李復
朝代：宋

遊戲仙人出道場，寶山珠樹發神光。
坐間舉手分天界，移入毗耶一室方。
和周湜雪·其一
作者：李復
朝代：宋

云表争飞镂玉花，衝烟照水弄光华。
徧粧庭树能多巧，乱入风帘不奈斜。
漠漠杨花迷客径，纷纷蝴蝶满人家。
寒檐向晚凝清滴，乳洞春硝长马牙。
和周湜雪·其一
作者：李復
朝代：宋

雲表爭飛鏤玉花，衝烟照水弄光華。
徧粧庭樹能多巧，亂入風簾不奈斜。
漠漠楊花迷客徑，紛紛蝴蝶滿人家。
寒簷向晚凝清滴，乳洞春硝長馬牙。
和周湜雪·其三
作者：李復
朝代：宋

暮飈作气动长林，渴意经时恨未深。
乱学飞花穿竹户，散摇清影落池心。
生憎拂面轻难改，更觉衝风薄未任。
狡兔但从开几穴，韩卢会逐晓踪寻。
和周湜雪·其三
作者：李復
朝代：宋

暮飈作氣動長林，渴意經時恨未深。
亂學飛花穿竹戶，散搖清影落池心。
生憎拂面輕難改，更覺衝風薄未任。
狡兔但從開幾穴，韓盧會逐曉蹤尋。
和周湜雪·其二
作者：李復
朝代：宋
体裁：七言律诗

六合天人竞散花，坐惊门地亦清华。川原霁后龙鳞出，岛屿平时鸟篆斜。秀发园林春万里，寒生楼观月千家。待看阳律还暄早，破润乘凌见翠牙。
和周湜雪·其二
作者：李復
朝代：宋

六合天人競散花，坐驚門地亦清華。
川原霽後龍鱗出，島嶼平時鳥篆斜。
秀發園林春萬里，寒生樓觀月千家。
待看陽律還暄早，破潤乘凌見翠牙。
和周湜雪·其四
作者：李復
朝代：宋
体裁：七言律诗

毰毸乱舞出烟林，落久临阶试浅深。平尽高低宽眼界，放开虚白见天心。狂倾月窟愁将竭，厚压坤舆恐未任。润泽功成本无迹，便回春意欲同寻。
和周湜雪·其四
作者：李復
朝代：宋

毰毸亂舞出烟林，落久臨階試淺深。
平盡高低寬眼界，放開虛白見天心。
狂傾月窟愁將竭，厚壓坤輿恐未任。
潤澤功成本無迹，便回春意欲同尋。
和夏日园中即事
作者：李復
朝代：宋
体裁：七言律诗

雨过深园暑气清，拂云松竹映重阍。预期节物移承露，自验方书采合昏。片影有缘聊暂寄，寸心无事得閒论。风光未信随流转，犹见飞花落酒尊。
和夏日園中即事
作者：李復
朝代：宋

雨過深園暑氣清，拂雲松竹映重閽。
預期節物移承露，自驗方書採合昏。
片影有緣聊暫寄，寸心無事得閒論。
風光未信隨流轉，猶見飛花落酒尊。
和孙俣朝奉立春
作者：李復
朝代：宋

闰余随腊报迎春，便觉勾芒令有神。
流转光阴频着物，峥嵘岁序苦惊人。
花装宝蜡余枝弱，菜点雕盘小绿匀。
从此试听枝上鸟，渐传芳信语言新。
和孫俁朝奉立春
作者：李復
朝代：宋

閏餘隨臘報迎春，便覺勾芒令有神。
流轉光陰頻著物，崢嶸歲序苦驚人。
花裝寶蠟餘枝弱，菜點彫盤小綠勻。
從此試聽枝上鳥，漸傳芳信語言新。
和尹宗閔書記四月二日候客溪上潞守李獻甫具飯有詩
作者：李復
朝代：宋

溪園經歲不曾開，逸興何妨候客回。
春色堂堂辭我去，暑風咄咄逼人來。
追凉故繞池邊樹，分坐時侵石上苔。
皂蓋歸城魚鳥樂，更延虛靜獨徘徊。
和尹宗闵书记四月二日候客溪上潞守李献甫具饭有诗
作者：李復
朝代：宋
体裁：七言律诗

溪园经岁不曾开，逸兴何妨候客回。春色堂堂辞我去，暑风咄咄逼人来。追凉故绕池边树，分坐时侵石上苔。皂盖归城鱼鸟乐，更延虚静独徘徊。
和崔珙望子岭观梅
作者：李復
朝代：宋
体裁：七言绝句

高枝疏淡小花头，开向残春破客愁。点墨空山慰寒晚，却如何逊在扬州。
和崔珙望子嶺觀梅
作者：李復
朝代：宋

高枝疏淡小花頭，開向殘春破客愁。
點墨空山慰寒晚，却如何遜在揚州。
和张总管菊·其一
作者：李復
朝代：宋

云裏霓裳闲俨雅，霜前黄鹄独轩昂。
不从春意装褫巧，却被秋风漏泄香。
和张总管菊·其二
作者：李復
朝代：宋
体裁：七言绝句

开落纷纷不自知，春秋莫较后先期。清霜满地凋零急，正是黄花得意时。
和张裁推官游湖
作者：李復
朝代：宋
体裁：五言律诗

閒弄香兰楫，斜开紫绮襟。回风收雨脚，静月到湖心。高柳留疏翠，前山动夕阴。兴来行处惬，乐罢感还深。
和張總管菊·其一
作者：李復
朝代：宋

雲裏霓裳閑儼雅，霜前黄鵠獨軒昂。
不從春意裝褫巧，却被秋風漏泄香。
和張總管菊·其二
作者：李復
朝代：宋

開落紛紛不自知，春秋莫較後先期。
清霜滿地凋零急，正是黄花得意時。
和張裁推官遊湖
作者：李復
朝代：宋

閒弄香蘭楫，斜開紫綺襟。
回風收雨脚，靜月到湖心。
高柳留疏翠，前山動夕陰。
興來行處愜，樂罷感還深。
和徐发承议怀归
作者：李復
朝代：宋
体裁：七言律诗

骎骎长路倦羸骖，搔首飞尘苦战酣。猿过故山惊晓帐，苔生旧钓暗秋潭。土风膏润田耕熟，物意清幽井汲甘。一别几年劳客梦，会携藜杖破晴岚。
和徐發承議懷歸
作者：李復
朝代：宋

駸駸長路倦羸驂，搔首飛塵苦戰酣。
猿過故山驚曉帳，苔生舊釣暗秋潭。
土風膏潤田耕熟，物意清幽井汲甘。
一別幾年勞客夢，會携藜杖破晴嵐。
和成季
作者：李復
朝代：宋

芸閣磨鉛勘舊經，昔聞同舍此同升。
九楹置榻從頹偃，百尺浮空遠濕蒸。
玉鱠堆盤魚勝雪，綠荷傾飲酒凝冰。
家風牢落承推奬，深愧龍門昔有膺。
和成季
作者：李復
朝代：宋

芸阁磨铅勘旧经，昔闻同舍此同升。
九楹置榻从颓偃，百尺浮空远湿蒸。
玉鲙堆盘鱼胜雪，绿荷倾饮酒凝冰。
家风牢落承推奬，深愧龙门昔有膺。
和朱公掞祷雨五龙庙
作者：李復
朝代：宋

太师占岁验律管，气来姑洗声犹短。
野人告病三月余，公堂严斋五日满。
相招祷雨陟南山，出城鞭马追飞伞。
林鸠怒鸣竞逐妇，穴蚁移居自衔卵。
迎路商羊舞若飞，随车少女风不断。
阴昇阳交兆已见，神意感通知悯旱。
焚香沥酒洒枯地，草根清流忽盈碗。
兹事旧传或未信，诚祷灵答知非诞。
祠亭丰碑高突兀，岁纪神䴥魏所纂。
道武开国始南征，矫首据鞍思胜筭。
云间仰见黑龙来，翔戏下山五为伴。
考卜推为受命符，将拜帝休先沐澣。
前瞻雷电塞空山，筑宫岧峣敢辞懒。
鬼神填委焕丹青，草木森严无冗散。
登山层级绕岩峦，趣门一径极平坦。
箫鼓于今几百年，旸雨无愆雩禜罕。
今朝霢霂千里苏，太守忧民罄诚款。
四郊宿麦远青青，土膏脉润天已暖。
明朝牲币躬修报，岂惮陟降步巘窾。
鲁无禾麦书春秋，须知民事不可缓。
和朱公掞禱雨五龍廟
作者：李復
朝代：宋

太師占歲驗律管，氣來姑洗聲猶短。
野人告病三月餘，公堂嚴齋五日滿。
相招禱雨陟南山，出城鞭馬追飛繖。
林鳩怒鳴競逐婦，穴蟻移居自銜卵。
迎路商羊舞若飛，隨車少女風不斷。
陰昇陽交兆已見，神意感通知憫旱。
焚香瀝酒灑枯地，草根清流忽盈碗。
茲事舊傳或未信，誠禱靈答知非誕。
祠亭豐碑高突兀，歲紀神䴥魏所纂。
道武開國始南征，矯首據鞍思勝筭。
雲間仰見黑龍來，翔戲下山五爲伴。
考卜推爲受命符，將拜帝休先沐澣。
前瞻雷電塞空山，築宮岧嶢敢辭懶。
鬼神填委煥丹青，草木森嚴無冗散。
登山層級繞巖巒，趣門一徑極平坦。
簫鼓于今幾百年，暘雨無愆雩禜罕。
今朝霢霂千里蘇，太守憂民罄誠款。
四郊宿麥遠青青，土膏脈潤天已暖。
明朝牲幣躬脩報，豈憚陟降步巘窾。
魯無禾麥書春秋，須知民事不可緩。
和朱公掞給事喜雨
作者：李復
朝代：宋

喜雨高吟夜不眠，飄飄秀句選青錢。
已推覆斗占穰歲，誰事操豚祝下田。
滿澤新秧初放溜，連雲高樹欲生煙。
未知美價堪多少，洗盡人間苦暍天。
和朱公掞给事喜雨
作者：李復
朝代：宋
体裁：七言律诗

喜雨高吟夜不眠，飘飘秀句选青钱。已推覆斗占穰岁，谁事操豚祝下田。满泽新秧初放溜，连云高树欲生烟。未知美价堪多少，洗尽人间苦暍天。
和朱給事上元早雪
作者：李復
朝代：宋

玉花清曉作餘寒，雲暗重城晻靄間。
初逐細風飛寂寂，旋隨小雨潤斑斑。
萬家燈火方行樂，九陌輪蹄肯放閒。
向晚霽開斜照在，門前柳色未藏山。
和朱给事上元早雪
作者：李復
朝代：宋

玉花清晓作余寒，云暗重城晻霭间。
初逐细风飞寂寂，旋随小雨润斑斑。
万家灯火方行乐，九陌轮蹄肯放閒。
向晚霁开斜照在，门前柳色未藏山。
和李夷行游西溪醉归
作者：李復
朝代：宋
体裁：古风

轻舆共登大堤路，左手持螯不问数。风回惊怨落红飞，把酒临溪倚花树。杯中神物换凡骨，直欲呼云上天去。茂陵刘郎老更痴，夜守铜盘饮寒露。
和李夷行遊西溪醉歸
作者：李復
朝代：宋

輕輿共登大堤路，左手持螯不問數。
風回驚怨落紅飛，把酒臨溪倚花樹。
杯中神物換凡骨，直欲呼雲上天去。
茂陵劉郎老更癡，夜守銅盤飲寒露。
和李教授摅游溪阻风
作者：李復
朝代：宋

去年春尽送春归，溪边曾与春风期。
共期今岁春风到，却话去年相别时。
二月天回斗杓转，沙际春风犹未知。
咄咄向空但书怪，常有孤愁来两眉。
南巷佳人佩兰客，去年把叶同题诗。
能传芳信慰枯槁，问我溪边来何迟。
明发招邀出城去，欲傍垂杨举酒巵。
盲飈东来忽作恶，掀簸地轴摇天维。
坐客隔手不相见，缩颈尽如藏殻龟。
昏沙欲定日更黑，浩浩崩奔阴云垂。
苍茫催人雨势急，促辔竞路争先驰。
归途邂逅过萧寺，投鞭思弈云房棋。
道人呼童拂广榻，笑我尘土两目眵。
漫展纹楸第袖手，瞑依团蒲神意疲。
朝来共寻一饷乐，龃龉似为神物欺。
况乎人生百年间，世事万里多崄巇。
纷纷智巧日夜斗，一身浪苦宁非痴。
试向道人问实相，指我自求无言师。
和李教授攄遊溪阻風
作者：李復
朝代：宋

去年春盡送春歸，溪邊曾與春風期。
共期今歲春風到，却話去年相別時。
二月天回斗杓轉，沙際春風猶未知。
咄咄向空但書怪，常有孤愁來兩眉。
南巷佳人佩蘭客，去年把葉同題詩。
能傳芳信慰枯槁，問我溪邊來何遲。
明發招邀出城去，欲傍垂楊舉酒巵。
盲飈東來忽作惡，掀簸地軸搖天維。
坐客隔手不相見，縮頸盡如藏殻龜。
昏沙欲定日更黑，浩浩崩奔陰雲垂。
蒼茫催人雨勢急，促轡競路爭先馳。
歸途邂逅過蕭寺，投鞭思弈雲房棋。
道人呼童拂廣榻，笑我塵土兩目眵。
漫展紋楸第袖手，瞑依團蒲神意疲。
朝來共尋一餉樂，齟齬似爲神物欺。
况乎人生百年間，世事萬里多嶮巇。
紛紛智巧日夜鬭，一身浪苦寧非癡。
試向道人問實相，指我自求無言師。
和李献甫守岁
作者：李復
朝代：宋

枯虾干栗排野盘，拥炉酌酒儿女筵。
却愁诘朝祗明日，便数今宵为去年。
瞻星惟恐斗柄落，续膏更愿灯花燃。
小痴老怯坐自笑，无补漫废通夕眠。
和李獻甫守歲
作者：李復
朝代：宋

枯蝦乾栗排野盤，擁爐酌酒兒女筵。
却愁詰朝祗明日，便數今宵爲去年。
瞻星惟恐斗柄落，續膏更願燈花燃。
小癡老怯坐自笑，無補漫廢通夕眠。
和林次中五鬣松
作者：李復
朝代：宋

僊人五色鼎中丹，丹养松根叶不添。
云散细风梳碧缕，龙离远峤奋苍髯。
雨衣铁涩封霜甲，露点珠明滴翠纤。
采酿春醪能愈疾，欲求方法检书籤。
和林次中五鬣松
作者：李復
朝代：宋

僊人五色鼎中丹，丹養松根葉不添。
雲散細風梳碧縷，龍離遠嶠奮蒼髯。
雨衣鐵澀封霜甲，露點珠明滴翠纖。
採釀春醪能愈疾，欲求方法檢書籤。
和林次中秘閣題五龍廟
作者：李復
朝代：宋

頭角蟠潛歲月沉，腥風不散古祠深。
曾聞驚電開巖壁，常見屯雲宿殿陰。
蒼蜴吐冰藏暗穴，彩虹收雨出長林。
荒碑磨滅無遺事，猶冠龜跗壓翠岑。
和林次中秘阁题五龙庙
作者：李復
朝代：宋
体裁：七言律诗

头角蟠潜岁月沉，腥风不散古祠深。曾闻惊电开岩壁，常见屯云宿殿阴。苍蜴吐冰藏暗穴，彩虹收雨出长林。荒碑磨灭无遗事，犹冠龟跗压翠岑。
和楚倅怀归
作者：李復
朝代：宋
体裁：五言律诗

雨断他乡梦，风沉故国音。山城黄叶落，兰畹白云深。寄食衣裘敝，凭鞍岁月侵。流尘昏斗剑，万里愧初心。
和楚倅懷歸
作者：李復
朝代：宋

雨斷他鄉夢，風沉故國音。
山城黄葉落，蘭畹白雲深。
寄食衣裘敝，憑鞍歲月侵。
流塵昏斗劍，萬里愧初心。
和江晦叔喜雨
作者：李復
朝代：宋
体裁：七言律诗

千里人怀闵旱心，轻将岁事叩天阍。骤倾江海繁声合，尽涤山川沴气昏。官责时丰聊共喜，归休兴动欲谁论。更思田父相邀乐，步屧春风倒社尊。
和江晦叔喜雨
作者：李復
朝代：宋

千里人懷閔旱心，輕將歲事叩天閽。
驟傾江海繁聲合，盡滌山川沴氣昏。
官責時豐聊共喜，歸休興動欲誰論。
更思田父相邀樂，步屧春風倒社尊。
和沈潛誠崔氏園九尾龜
作者：李復
朝代：宋

天生神物非偶然，此龜不知今幾年。
世傳一尾直百歲，計應生在晉魏前。
長江不掛豫且網，得來佳處遊林泉。
穹然蒼甲大如屋，欲負三山翔羣仙。
奇宮偶卦天地位，爻畫夐出大易先。
惟昔寧王重爲寶，閟藏欲永萬世傳。
今茲此寶世莫識，但愛金字毛綠鮮。
仰視朝陽俯引氣，一閉千息常綿綿。
默然無言觀物化，壽比彭籛猶更賢。
陰陽靈變固莫測，時或輕舉來巢蓮。
和沈潜诚崔氏园九尾龟
作者：李復
朝代：宋

天生神物非偶然，此龟不知今几年。
世传一尾直百岁，计应生在晋魏前。
长江不挂豫且网，得来佳处游林泉。
穹然苍甲大如屋，欲负三山翔羣仙。
奇宫偶卦天地位，爻画夐出大易先。
惟昔宁王重为宝，閟藏欲永万世传。
今兹此宝世莫识，但爱金字毛绿鲜。
仰视朝阳俯引气，一闭千息常绵绵。
默然无言观物化，寿比彭籛犹更贤。
阴阳灵变固莫测，时或轻举来巢莲。
和游赵韩王园
作者：李復
朝代：宋

剥剥啄啄初叩扃，主人立门双眼青。
篮舆遽下屏徒御，脱帽解带风泠泠。
倦思经时一日纵，乍离涸辙游沧溟。
靓深曲折任吾向，度桥绕径足不停。
芍药晚花犹泫露，樱桃满树垂繁星。
万竹森严拥幢盖，苍松夭矫呼风霆。
空嘆春时不得到，枯香落蒂今飘零。
徙倚历览意稍满，自具野饭追渌醽。
却呼主人坐对酌，脯醢间错鱼虾腥。
共叹羁缰鲜休暇，一饷聊尔消沉冥。
病余量隘不禁醉，骑马归舍犹未醒。
解衣拂榻欲假寐，传呼有客来造庭。
和石苍舒喜雨
作者：李復
朝代：宋

元佑丁卯春，旱日透地赤。
三农失岁事，嗷嗷嗟艰食。
宸心动恻怛，祠祷驰星驿。
张图绘玄龟，探穴求苍蜴。
荒潭几挈瓶，方坛徒舞觋。
神龙忽应求，飞洒自前夕。
荡涤六合清，万物湔蒸疫。
阴阳有沴气，备御须多术。
圣人不罪岁，能助天地力。
风流仍叔诗，宣王中兴日。
和石蒼舒喜雨
作者：李復
朝代：宋

元祐丁卯春，旱日透地赤。
三農失歲事，嗷嗷嗟艱食。
宸心動惻怛，祠禱馳星驛。
張圖繪玄龜，探穴求蒼蜴。
荒潭幾挈瓶，方壇徒舞覡。
神龍忽應求，飛灑自前夕。
蕩滌六合清，萬物湔蒸疫。
陰陽有沴氣，備禦須多術。
聖人不罪歲，能助天地力。
風流仍叔詩，宣王中興日。
和胡吏部醇夫
作者：李復
朝代：宋

妙語飄飄慰旅窮，自憐饑味得甘豐。
朱絃恨廢高山久，明月驚投按劍中。
垂翅爲逢勍敵勇，傾囊但媿鄙夫空。
相從知便忘形跡，一鶚先曾玷至公。
和胡吏部醇夫
作者：李復
朝代：宋

妙语飘飘慰旅穷，自怜饥味得甘丰。
朱絃恨废高山久，明月惊投按剑中。
垂翅为逢勍敌勇，倾囊但媿鄙夫空。
相从知便忘形迹，一鹗先曾玷至公。
和胡漕斗茶分药
作者：李復
朝代：宋
体裁：七言律诗

万里飞香入晋山，高真秘箓露谈端。春雷发地岩惊绿，夜鹤飞坛鼎转丹。仙桂清风生两腋，玉壶五色抱神丸。虚谈论罢无尘事，林外娟娟月半残。
和胡漕鬭茶分藥
作者：李復
朝代：宋

萬里飛香入晉山，高真秘籙露談端。
春雷發地巖驚綠，夜鶴飛壇鼎轉丹。
仙桂清風生兩腋，玉壺五色抱神丸。
虛談論罷無塵事，林外娟娟月半殘。
和苏内翰赵伯坚大卿清池诗
作者：李復
朝代：宋
体裁：古风

清池有华光，深夜闇不发。繁星虽灿灿，含光待明月。荧荧孤萤飞，来助明月辉。明月出东屋，萤向故林归。
和范君武出郊
作者：李復
朝代：宋

九月天高客喜晴，篮舆因兴度溪行。
身逢乐岁留漳浦，心逐秋风入渭京。
日暖登场多稼熟，桑阴具饷野盘盈。
丰年社后多余酒，处处神林箫鼓声。
和范君武出郊
作者：李復
朝代：宋

九月天高客喜晴，籃輿因興度溪行。
身逢樂歲留漳浦，心逐秋風入渭京。
日暖登場多稼熟，桑陰具餉野盤盈。
豐年社後多餘酒，處處神林簫鼓聲。
和蘇內翰趙伯堅大卿清池詩
作者：李復
朝代：宋

清池有華光，深夜闇不發。
繁星雖燦燦，含光待明月。
熒熒孤螢飛，來助明月輝。
明月出東屋，螢向故林歸。
和进樱桃上宣谕近臣洛中今年进樱桃甚大当日分赐
作者：李復
朝代：宋
体裁：七言律诗

四月樱桃始烂红，拜章驰驿岁常同。留都旧事修邦贡，荐庙清朝广孝风。翠笼摘从西后苑，彩奁进入大明宫。近臣曾见天颜喜，清晓分颁到省中。
和進櫻桃上宣諭近臣洛中今年進櫻桃甚大當日分賜
作者：李復
朝代：宋

四月櫻桃始爛紅，拜章馳驛歲常同。
留都舊事修邦貢，薦廟清朝廣孝風。
翠籠摘從西後苑，彩奩進入大明宮。
近臣曾見天顔喜，清曉分頒到省中。
和遊趙韓王園
作者：李復
朝代：宋

剝剝啄啄初叩扃，主人立門雙眼青。
籃輿遽下屏徒御，脫帽解带風泠泠。
倦思經時一日縱，乍離涸轍遊滄溟。
靚深曲折任吾向，度橋繞徑足不停。
芍藥晚花猶泫露，櫻桃滿樹垂繁星。
萬竹森嚴擁幢蓋，蒼松夭矯呼風霆。
空嘆春時不得到，枯香落蒂今飄零。
徙倚歷覽意稍滿，自具野飯追淥醽。
却呼主人坐對酌，脯醢間錯魚蝦腥。
共歎羈韁鮮休暇，一餉聊爾消沉冥。
病餘量隘不禁醉，騎馬歸舍猶未醒。
解衣拂榻欲假寐，傳呼有客來造庭。
和郭戶部中秋月
作者：李復
朝代：宋

重雲宿靄風收盡，千丈銀毫吐海涯。
露氣洗開青玉闕，龍宮浮出白蓮華。
寒驚棲鵲翻庭樹，陰引靈珠耀浦沙。
我是襆巾修月手，玉皇應許上仙槎。
和郭户部中秋月
作者：李復
朝代：宋

重云宿霭风收尽，千丈银毫吐海涯。
露气洗开青玉阙，龙宫浮出白莲华。
寒惊栖鹊翻庭树，阴引灵珠耀浦沙。
我是幞巾修月手，玉皇应许上仙槎。
和韓丞相玉汝登見山閣
作者：李復
朝代：宋

丹青岌嶪冠鼇丘，地闢天開洗百憂。
萬竅倚空號一噫，八川盤野會千流。
浮雲晚日悲餘翠，廢苑荒陵怨暮秋。
自昔登臨思善賦，高吟豈向世間求。
和韩丞相玉汝登见山阁
作者：李復
朝代：宋

丹青岌嶪冠鳌丘，地闢天开洗百忧。
万窍倚空号一噫，八川盘野会千流。
浮云晚日悲余翠，废苑荒陵怨暮秋。
自昔登临思善赋，高吟岂向世间求。
和題屈氏園
作者：李復
朝代：宋

密樹煙深綠映門，入門清絕隔囂塵。
須知澤畔行吟客，便是林間散髮人。
山色滿樓何處盡，花香過酒逐番新。
東風時引閒雲到，留作輕陰欲駐春。
和题屈氏园
作者：李復
朝代：宋

密树烟深绿映门，入门清绝隔嚣尘。
须知泽畔行吟客，便是林间散髮人。
山色满楼何处尽，花香过酒逐番新。
东风时引閒云到，留作轻阴欲驻春。
咏槐·其一
作者：李復
朝代：宋
体裁：七言律诗

当年夹路绿参差，曾拥金舆拂羽旗。得地偶逃斤斧幸，闻风非与雪霜期。犹残腊火燔空腹，时有惊雷起蠹枝。想见妖灵占上象，龟山猎罢旧都移。
咏槐·其二
作者：李復
朝代：宋

古槐疏惨倚颓墙，病叶先秋已半黄。
封植不知何岁月，雕零今困几风霜。
老根傍出人供爨，蠹腹多穿马繫缰。
嘆惜他年承爱赏，清阴曾借暑天凉。
咏蝉·其一
作者：李復
朝代：宋
体裁：古风

委蜕疏竹根，舒翼高梧枝。攀缘择阴翳，意求物弗知。清晓喜零露，晴昼弄凉飔。长吟不能休，自喜方得时。
咏蝉·其三
作者：李復
朝代：宋

地僻小园静，羣木阴交浮。
蝉声忽入耳，物意飒惊秋。
嘒嘒促徂暑，西风动萧飕。
满林青青叶，渐有摇落愁。
咏蝉·其二
作者：李復
朝代：宋
体裁：古风

转丸能升高，藏丸必穴深。么形感气变，默得幽憩心。遇冬潜厚地，应暑登高林。仙术尔何知，动静役阳阴。
咏蟬·其一
作者：李復
朝代：宋

委蛻疏竹根，舒翼高梧枝。
攀緣擇陰翳，意求物弗知。
清曉喜零露，晴晝弄凉颸。
長吟不能休，自喜方得時。
咏蟬·其三
作者：李復
朝代：宋

地僻小園靜，羣木陰交浮。
蟬聲忽入耳，物意颯驚秋。
嘒嘒促徂暑，西風動蕭颼。
滿林青青葉，漸有搖落愁。
咏蟬·其二
作者：李復
朝代：宋

轉丸能升高，藏丸必穴深。
么形感氣變，默得幽憩心。
遇冬潛厚地，應暑登高林。
仙術爾何知，動靜役陽陰。
哀秦金部
作者：李復
朝代：宋
体裁：七言律诗

少年书卷是生涯，白屋清朝自起家。数上封章思有补，一生悃愊静无华。初瞻玉节星轺下，俄见铭旌粉篆斜。天理冥冥谁可度，但伤零落掩淮沙。
哀秦金部
作者：李復
朝代：宋

少年書卷是生涯，白屋清朝自起家。
數上封章思有補，一生悃愊靜無華。
初瞻玉節星軺下，俄見銘旌粉篆斜。
天理冥冥誰可度，但傷零落掩淮沙。
唐秘书省书目石刻
作者：李復
朝代：宋

蓬莱高阁凌浮云，天上图书奎壁明。
荣河温洛龟龙呈，鲁壁汲冢科斗行。
森罗万目分纬经，大官供烹集羣英。
鲁鱼亥豕校雠精，垂籤甲乙刻坚珉。
怀素无量元崇名，唐兴百年人文成。
大盗一炬甚秦坑，碑落人间如碎星，埋没草莽荆棘平。
刊刻欲传千万龄，毁灭今与粪壤并。
牧童敲击看火生，铿然清圆犹磬声。
唐秘書省書目石刻
作者：李復
朝代：宋

蓬萊高閣凌浮雲，天上圖書奎壁明。
榮河溫洛龜龍呈，魯壁汲冢科斗行。
森羅萬目分緯經，大官供烹集羣英。
魯魚亥豕校讎精，垂籤甲乙刻堅珉。
懷素無量元崇名，唐興百年人文成。
大盜一炬甚秦坑，碑落人間如碎星，埋沒草莽荆棘平。
刊刻欲傳千萬齡，毀滅今與糞壤并。
牧童敲擊看火生，鏗然清圓猶磬聲。
因何常德招游西塔有诗遂和
作者：李復
朝代：宋

支提压西城，境绝天香集。
招邀乘逸兴，步驶追随急。
到门病眼明，晓逐秋云入。
浮屠喜跻攀，万象在拱揖。
古洞积阴霭，暗澹龛像湿。
登兹翻百忧，履危非我习。
南山西出秦，迤逦序等级。
北渭东赴海，汹涌动都邑。
林梢见新月，整归尚依鬰。
兴来莫重辞，时节不可及。
因何常德招遊西塔有詩遂和
作者：李復
朝代：宋

支提壓西城，境絕天香集。
招邀乘逸興，步駛追隨急。
到門病眼明，曉逐秋雲入。
浮屠喜躋攀，萬象在拱揖。
古洞積陰靄，暗澹龕像濕。
登茲翻百憂，履危非我習。
南山西出秦，迤邐序等級。
北渭東赴海，洶湧動都邑。
林梢見新月，整歸尚依鬰。
興來莫重辭，時節不可及。
园中独坐
作者：李復
朝代：宋
体裁：七言律诗

高树风轻叶影齐，新荷破卷绿犹低。日长松下少人到，坐久竹间闻鸟啼。万里惊波逢宝筏，百年病膜快金篦。虽知赤水遗珠在，问路襄城举世迷。
園中獨坐
作者：李復
朝代：宋

高樹風輕葉影齊，新荷破卷綠猶低。
日長松下少人到，坐久竹間聞鳥啼。
萬里驚波逢寶筏，百年病膜快金篦。
雖知赤水遺珠在，問路襄城舉世迷。
圣容寺
作者：李復
朝代：宋
体裁：五言律诗

应感虽无地，栖真自有缘。宝坊开泗水，香露散秦川。草乱遗庵废，珠明旧相圆。丰碑传异事，细字刻诚悬。
垂拱殿賜對蒙恩入省
作者：李復
朝代：宋

黼座親瞻咫尺威，恭承天語慰衰遲。
錦書殿陛初傳賜，白髮郎潜且漫爲。
九日重分番直夜，六參便赴早朝時。
自知麋鹿難馴習，深媿鵷鸞接羽儀。
垂拱殿赐对蒙恩入省
作者：李復
朝代：宋

黼座亲瞻咫尺威，恭承天语慰衰迟。
锦书殿陛初传赐，白髮郎潜且漫为。
九日重分番直夜，六参便赴早朝时。
自知麋鹿难驯习，深媿鹓鸾接羽仪。
夏旱
作者：李復
朝代：宋
体裁：古风

浮云蔽空旱日炽，日酷烧云云散裂。云怒漏穿未肯去，日光迸射千道血。蔽天顽狠斗不歇，天工默默无与决。乘时争胜更苦热，鱼龙戢戢愁海竭。
夏旱
作者：李復
朝代：宋

浮雲蔽空旱日熾，日酷燒雲雲散裂。
雲怒漏穿未肯去，日光迸射千道血。
蔽天頑狠鬭不歇，天工默默無與决。
乘時爭勝更苦熱，魚龍戢戢愁海竭。
夔州制勝樓
作者：李復
朝代：宋

野蜑荒獠南北羣，西接庸蜀東荆門。
高城獨控江山險，勝算爭先日月昏。
散火燒畬連近岸，歸雲带雨過孤村。
二儀開闢雖重阻，須引流波及後昆。
夔州制胜楼
作者：李復
朝代：宋

野蜑荒獠南北羣，西接庸蜀东荆门。
高城独控江山险，胜算争先日月昏。
散火烧畬连近岸，归云带雨过孤村。
二仪开闢虽重阻，须引流波及后昆。
夔州旱
作者：李復
朝代：宋

夔人耕山灰作土，散火满山龟卜雨。
春日不知秋有饥，下种计粒手中数。
七月八月旱天红，日脚散血龙似鼠。
污邪瓯窭高下荒，草根木皮何甘苦。
蛮商姦利乘人急，缘江转米贸儿女，己身死重别离轻。
归州州南神有灵，归人刲羊求山神。
驱风洒润应香火，飞点不到巫山村。
巫山县南也伐鼓，不告归神告神女。
江心黑气卷江流，雷车载鬼云中语。
太守身作劝农官，子粒今朝多贷汝。
春种须作三年计，上满隆原下水浒。
他时更勉后来人，老去子孙无莽卤。
夔州旱
作者：李復
朝代：宋

夔人耕山灰作土，散火滿山龜卜雨。
春日不知秋有饑，下種計粒手中數。
七月八月旱天紅，日脚散血龍似鼠。
汙邪甌窶高下荒，草根木皮何甘苦。
蠻商姦利乘人急，緣江轉米貿兒女，己身死重別離輕。
歸州州南神有靈，歸人刲羊求山神。
驅風灑潤應香火，飛點不到巫山村。
巫山縣南也伐鼓，不告歸神告神女。
江心黑氣卷江流，雷車載鬼雲中語。
太守身作勸農官，子粒今朝多貸汝。
春種須作三年計，上滿隆原下水滸。
他時更勉後來人，老去子孫無莽鹵。
夜意
作者：李復
朝代：宋

山雾连城白，虚庭待月生。
雨余秋叶润，露重葛衣轻。
阴壁鸣虫涩，风枝宿鸟惊。
淹留禾黍兴，怅望故园情。
夜意
作者：李復
朝代：宋

山霧連城白，虛庭待月生。
雨餘秋葉潤，露重葛衣輕。
陰壁鳴蟲澀，風枝宿鳥驚。
淹留禾黍興，悵望故園情。
大江
作者：李復
朝代：宋

西南水会大江出，万里奔激瞿塘开。
神宫龙府云雾暗，涡转峡盘天地回。
岷山发源四渎长，庐峰白浪九道来。
刳舟济涉万世頼，积金覆舟吁可哀。
大江
作者：李復
朝代：宋

西南水會大江出，萬里奔激瞿塘開。
神宮龍府雲霧暗，渦轉峽盤天地回。
岷山發源四瀆長，廬峰白浪九道來。
刳舟濟涉萬世頼，積金覆舟吁可哀。
天竺僧金总持
作者：李復
朝代：宋
体裁：七言律诗

金轮风火转无涯，震旦观光渡海沙。八万言诠归贝叶，三千世界聚莲花。有缘禽鸟来波第，随喜天人尽木叉。今古少林风月在，闭门常御白牛车。
天竺僧金總持
作者：李復
朝代：宋

金輪風火轉無涯，震旦觀光渡海沙。
八萬言詮歸貝葉，三千世界聚蓮花。
有緣禽鳥來波第，隨喜天人盡木叉。
今古少林風月在，閉門常御白牛車。
天輔歸休再用前韵并其弟恪子勉所和詩見寄再酬之
作者：李復
朝代：宋

西北秋風動碧雲，經年忽忽慘離羣。
去辭北闕投新綬，歸老東山綴舊文。
詩遇惠連須長價，書從阿買可張軍。
平生勝理思懸解，糟粕徒觀愧運斤。
天辅归休再用前韵并其弟恪子勉所和诗见寄再酬之
作者：李復
朝代：宋

西北秋风动碧云，经年忽忽惨离羣。
去辞北阙投新绶，归老东山缀旧文。
诗遇惠连须长价，书从阿买可张军。
平生胜理思悬解，糟粕徒观愧运斤。
太学试驾幸后苑观谷
作者：李復
朝代：宋
体裁：五言排律

禁籞开清晓，宸心喜豫游。鸣鸾迎霁日，嘉谷茂高秋。秀颖晴光烂，雕舆睿鉴留。晨光照金粟，喜色动珠旒。绿野勤农力，青编蔼帝猷。周人豳颂在，王业起耕畴。
太學試駕幸後苑觀穀
作者：李復
朝代：宋

禁籞開清曉，宸心喜豫遊。
鳴鸞迎霽日，嘉穀茂高秋。
秀穎晴光爛，雕輿睿鑒留。
晨光照金粟，喜色動珠旒。
綠野勤農力，青編藹帝猷。
周人豳頌在，王業起耕疇。
女几山女仙庙
作者：李復
朝代：宋
体裁：七言律诗

绛节高翔不可攀，尚留遗几在空山。月明曾有芳箫过，松老时看旧鹤还。岩下春归花寂寂，壁间云暗藓斑斑。开元已远霓裳绝，野草青青辇路閒。
女几山女仙廟
作者：李復
朝代：宋

絳節高翔不可攀，尚留遺几在空山。
月明曾有芳簫過，松老時看舊鶴還。
巖下春歸花寂寂，壁間雲暗蘚斑斑。
開元已遠霓裳絕，野草青青輦路閒。
孟嘉
作者：李復
朝代：宋
体裁：七言绝句

不将得失供谈笑，此语宜为盛德人。千里同风皆默契，褚裒故识坐中身。
孟嘉
作者：李復
朝代：宋

不將得失供談笑，此語宜爲盛德人。
千里同風皆默契，褚裒故識坐中身。
孤鶩
作者：李復
朝代：宋

孤鶩何時失舊羣，空郊迥立如長人。
疾風拂地忽驚顧，欲起不起低昂頻。
遼東八月霜氣早，萬里旅飛來南賓。
雲間翩翩羽相接，沙上雝雝情更親。
空江誤駭虛絃響，飄亂哀驚爭愛身。
倉皇離散意奔翥，形迹漂零心苦辛。
拳曲悲鳴求遺穗，稻粱收盡原野貧。
暮天蕭條侶影過，側頭仰望空傷神。
想能高鶱投別伴，思故未忍重求新。
會向北歸却相見，當看刷翮向前春。
孤鹜
作者：李復
朝代：宋

孤鹜何时失旧羣，空郊迥立如长人。
疾风拂地忽惊顾，欲起不起低昂频。
辽东八月霜气早，万里旅飞来南宾。
云间翩翩羽相接，沙上雝雝情更亲。
空江误骇虚絃响，飘乱哀惊争爱身。
仓皇离散意奔翥，形迹漂零心苦辛。
拳曲悲鸣求遗穗，稻粱收尽原野贫。
暮天萧条侣影过，侧头仰望空伤神。
想能高鶱投别伴，思故未忍重求新。
会向北归却相见，当看刷翮向前春。
守郑易陈方及境改信都过大名书呈吕太尉
作者：李復
朝代：宋

淮阳闭閤欲偷閒，新捧除书墨未干。
五日御风方假翼，两河试郡别移官。
生缘有定随流易，世事无端用力难。
今日得陪门下客，一枝容息便心安。
守鄭易陳方及境改信都過大名書呈呂太尉
作者：李復
朝代：宋

淮陽閉閤欲偷閒，新捧除書墨未乾。
五日御風方假翼，兩河試郡別移官。
生緣有定隨流易，世事無端用力難。
今日得陪門下客，一枝容息便心安。
定昆池
作者：李復
朝代：宋

風煙當日競豪華，故里猶傳貴主家。
何處可尋樓下水，平南不見面前花。
陰機鬼伏天沉海，危禍波翻骨委沙。
遊客乘秋興永嘆，高林不覺見棲鴉。
定昆池
作者：李復
朝代：宋

风烟当日竞豪华，故里犹传贵主家。
何处可寻楼下水，平南不见面前花。
阴机鬼伏天沉海，危祸波翻骨委沙。
游客乘秋兴永嘆，高林不觉见栖鸦。
宿兴德寺
作者：李復
朝代：宋
体裁：五言绝句

东峰霁月出，林丛寒露明。夜久风渐息，深院无人声。
宿興德寺
作者：李復
朝代：宋

東峰霽月出，林叢寒露明。
夜久風漸息，深院無人聲。
寄吏部王侍郎
作者：李復
朝代：宋

国门一别四经秋，新命恭承自冕旒。
碧落神仙来禁闼，青天云雾隔皇州。
孔鸾笔下鶱光翠，泾渭胸中有品流。
闻说丝纶推世誉，佩声好听上鰲头。
寄吏部王侍郎
作者：李復
朝代：宋

國門一別四經秋，新命恭承自冕旒。
碧落神仙來禁闥，青天雲霧隔皇州。
孔鸞筆下鶱光翠，涇渭胸中有品流。
聞說絲綸推世譽，佩聲好聽上鰲頭。
寄延帅赵龙图卨
作者：李復
朝代：宋

瘴岭有毒雾，鸣沙无美田。
干坤滋孕毓，山海限腥羶。
干舞旄星落，弓櫜译舌传。
但能思上策，何必勒燕然。
寄延帥趙龍圖卨
作者：李復
朝代：宋

瘴嶺有毒霧，鳴沙無美田。
乾坤滋孕毓，山海限腥羶。
干舞旄星落，弓櫜譯舌傳。
但能思上策，何必勒燕然。
寄旧同游
作者：李復
朝代：宋
体裁：七言律诗

去乡甲子四十二，归路山川九百三。长河无鲤来东北，远梦随月转西南。檐花雨落春独酌，窗竹灯寒夜对谈。石上精魂能阅世，欲寻前事兴方酣。
寄朱約之
作者：李復
朝代：宋

子墨文章不自珍，連編大軸棄如塵。
久收幽履安巖谷，但見高名出搢紳。
欲寄遠書尋素舸，今逢佳士得朱輪。
放談可講平生學，新傳行觀盡獲麟。
寄朱约之
作者：李復
朝代：宋
体裁：七言律诗

子墨文章不自珍，连编大轴弃如尘。久收幽履安岩谷，但见高名出搢绅。欲寄远书寻素舸，今逢佳士得朱轮。放谈可讲平生学，新传行观尽获麟。
寄舊同遊
作者：李復
朝代：宋

去鄉甲子四十二，歸路山川九百三。
長河無鯉來東北，遠夢隨月轉西南。
簷花雨落春獨酌，窗竹燈寒夜對談。
石上精魂能閱世，欲尋前事興方酣。
寒泉亭
作者：李復
朝代：宋

孤亭結架開巖扃，山深氣偏冬常侵。
驚浪一溪噴飛雪，陰簷五月垂堅冰。
長風不斷響空峽，崩石欲落纏巨藤。
三伏火雲愁病暍，投鞭知有幾人登。
寒泉亭
作者：李復
朝代：宋
体裁：七言律诗

孤亭结架开岩扃，山深气偏冬常侵。惊浪一溪喷飞雪，阴檐五月垂坚冰。长风不断响空峡，崩石欲落缠巨藤。三伏火云愁病暍，投鞭知有几人登。
居山
作者：李復
朝代：宋

居山不出山，日飯鮮鹽酪。
野菜芼山米，歡若屠門嚼。
蒼蒼百歲翁，常如一日樂。
人勸出山住，掉頭終弗諾。
子孫入市門，賣薪食羹臛。
歸來舉糜杯，持匕意自惡。
市門負薪飧，滋味固甚薄。
甘脆前方丈，入腹毒於藥。
山翁意甚長，慎無厭澹泊。
居山
作者：李復
朝代：宋
体裁：古风

居山不出山，日饭鲜盐酪。野菜芼山米，欢若屠门嚼。苍苍百岁翁，常如一日乐。人劝出山住，掉头终弗诺。子孙入市门，卖薪食羹臛。归来举糜杯，持匕意自恶。市门负薪飧，滋味固甚薄。甘脆前方丈，入腹毒于药。山翁意甚长，慎无厌澹泊。
屈原庙
作者：李復
朝代：宋

古庙荒山暗水云，岁时歌舞感乡民。
几伤谗口方离国，欲悟君心岂爱身。
惨惨飞魂号帝阙，冥冥赍志託江神。
千年自有遗文在，光焰长如日月新。
屈原廟
作者：李復
朝代：宋

古廟荒山暗水雲，歲時歌舞感鄉民。
幾傷讒口方離國，欲悟君心豈愛身。
慘慘飛魂號帝闕，冥冥齎志託江神。
千年自有遺文在，光焰長如日月新。
山中有桂树题得绿字
作者：李復
朝代：宋
体裁：古风

山中有桂树，樛虬散岩曲。高枝动秋风，霜凝不改绿。美人与世远，啸歌乐幽独。挥手弄浮云，寒光满空谷。忽忽自搔首，神驰逐清躅。何时山下泉，一濯飞尘足。
山中有桂樹題得綠字
作者：李復
朝代：宋

山中有桂樹，樛虬散巖曲。
高枝動秋風，霜凝不改綠。
美人與世遠，嘯歌樂幽獨。
揮手弄浮雲，寒光滿空谷。
忽忽自搔首，神馳逐清躅。
何時山下泉，一濯飛塵足。
山寺禅者
作者：李復
朝代：宋

败屋数间丛万笴，虎豹到庭门下鏁。
自种石田一饭足，与语略能言璨可。
天昏霏霏小雪堕，拾薪吹炉劝亲火。
叶藏巨栗大如拳，拨灰炮栗来馈我。
山寺禪者
作者：李復
朝代：宋

敗屋數間叢萬笴，虎豹到庭門下鏁。
自種石田一飯足，與語略能言璨可。
天昏霏霏小雪墮，拾薪吹爐勸親火。
葉藏巨栗大如拳，撥灰炮栗來饋我。
峡山遇雨
作者：李復
朝代：宋

侵晓登楚山，山峻苦难陟。
半山忽阴晦，举手不可识。
跻攀穿云过，赫然见日出。
俯视云气中，汹涌浩无极。
滉瀁雪海翻，兀硉寒冰立。
蛟龙见或没，鬐鬛火旆赤。
风雷恣訇磕，万车无辙迹。
神君互麾诃，众怪争跳踯。
变异从何来，万态不可测。
峰顶日晴明，下方惊雨急。
倏尔寂无声，昏翳豁开释。
返照光景新，岩岫翠欲滴。
瀑泉缟带垂，稻塍清流溢。
高路静无泥，牵挽望前驿。
世俗信耳目，天地度以臆。
安知视听外，奇骇可穷索。
孰知沧溟宽，但见蹄涔窄。
兹事非传闻，吾行所自觌。
峡山阻风
作者：李復
朝代：宋

黄牛白马渡惊滩，两目盲飈更险艰。
天地容身惟一榻，江湖骇浪动千山。
豪商竞利能争捷，阴鬼多私故作悭。
叹息邻家田舍稳，柴门深掩日高閒。
峡州渡江入寺·其一
作者：李復
朝代：宋
体裁：五言律诗

雪暗离秦地，春归入楚邦。平生怜匹马，将老渡长江。解缆辞亭树，中流见寺窗。舟人喜风色，略得寸心降。
峡州渡江入寺·其二
作者：李復
朝代：宋
体裁：五言律诗

江上招提古，萧疏对郡城。延宾竹榻静，过雨石堂清。斋接荆州供，题多蜀士名。老僧飞锡倦，归坐听江声。
峽山遇雨
作者：李復
朝代：宋

侵曉登楚山，山峻苦難陟。
半山忽陰晦，舉手不可識。
躋攀穿雲過，赫然見日出。
俯視雲氣中，洶湧浩無極。
滉瀁雪海翻，兀硉寒冰立。
蛟龍見或沒，鬐鬛火旆赤。
風雷恣訇磕，萬車無轍迹。
神君互麾訶，衆怪爭跳躑。
變異從何來，萬態不可測。
峰頂日晴明，下方驚雨急。
倏爾寂無聲，昏翳豁開釋。
返照光景新，巖岫翠欲滴。
瀑泉縞带垂，稻塍清流溢。
高路靜無泥，牽挽望前驛。
世俗信耳目，天地度以臆。
安知視聽外，奇駭可窮索。
孰知滄溟寬，但見蹄涔窄。
茲事非傳聞，吾行所自覿。
峽山阻風
作者：李復
朝代：宋

黄牛白馬渡驚灘，兩目盲飈更險艱。
天地容身惟一榻，江湖駭浪動千山。
豪商競利能爭捷，陰鬼多私故作慳。
歎息鄰家田舍穩，柴門深掩日高閒。
峽州渡江入寺·其一
作者：李復
朝代：宋

雪暗離秦地，春歸入楚邦。
平生憐匹馬，將老渡長江。
解纜辭亭樹，中流見寺窗。
舟人喜風色，略得寸心降。
峽州渡江入寺·其二
作者：李復
朝代：宋

江上招提古，蕭疏對郡城。
延賓竹榻靜，過雨石堂清。
齋接荆州供，題多蜀士名。
老僧飛錫倦，歸坐聽江聲。
崔珙推官話王園再如昔年爲梅下之會并示絕句和來韵
作者：李復
朝代：宋

王家梅樹春常早，露坐曾侵月影來。
聞道去年還得意，新花還似舊時開。
崔珙推官话王园再如昔年为梅下之会并示绝句和来韵
作者：李復
朝代：宋
体裁：七言绝句

王家梅树春常早，露坐曾侵月影来。闻道去年还得意，新花还似旧时开。
平阳民杜裕民因买薪得紫石于薪中石有黝理自然成观音像相好端具观察
作者：李復
朝代：宋
体裁：古风

至心不可求，虚明旷无迹。应物乃现形，遗影留兹石。若以色见我，洋海尘三尺。诸像皆非相，于兹何所得。
平陽民杜裕民因買薪得紫石於薪中石有黝理自然成觀音像相好端具觀察
作者：李復
朝代：宋

至心不可求，虛明曠無迹。
應物乃現形，遺影留茲石。
若以色見我，洋海塵三尺。
諸像皆非相，於茲何所得。
庭下牡丹
作者：李復
朝代：宋
体裁：古风

春晚午景迟，气暄困妍姿。乘酣意纵放，霞裾半纷披。晨起露风清，肃肃争自持。相对默无语，含羞畏人知。
庭下牡丹
作者：李復
朝代：宋

春晚午景遲，氣暄困妍姿。
乘酣意縱放，霞裾半紛披。
晨起露風清，肅肅爭自持。
相對默無語，含羞畏人知。
弔朱給事
作者：李復
朝代：宋

筮仕西州佐邑時，高才不厭簿書卑。
清修與衆初難合，真節當朝晚始知。
諫苑塵埃多舊藁，佛宮粉繪有生祠。
與君家世重重契，祖奠靈車涕滿頤。
弔朱给事
作者：李復
朝代：宋
体裁：七言律诗

筮仕西州佐邑时，高才不厌簿书卑。清修与众初难合，真节当朝晚始知。谏苑尘埃多旧藁，佛宫粉绘有生祠。与君家世重重契，祖奠灵车涕满颐。
彥桓奉檄將行同飯素於龍泉寺
作者：李復
朝代：宋

西江吸水試龐翁，再訪祇園問色空。
古殿香寒消宿篆，晴林葉暗退殘紅。
衰年再乞千家飯，逸馭初乘五日風。
曉去清明邊檄急，前旌高下亂山中。
彦桓奉檄将行同饭素于龙泉寺
作者：李復
朝代：宋
体裁：七言律诗

西江吸水试庞翁，再访祇园问色空。古殿香寒消宿篆，晴林叶暗退残红。衰年再乞千家饭，逸驭初乘五日风。晓去清明边檄急，前旌高下乱山中。
後園小池·其一
作者：李復
朝代：宋

鑿地開方斷石根，潤通草樹亦欣欣。
築基偏傍孤亭闊，引水初從曲徑分。
風約落花回近岸，露垂欹竹滴圓紋。
春晴山鳥常來浴，淺處喧喧故作羣。
後園小池·其二
作者：李復
朝代：宋

城陬荒僻自開鋤，野性難忘水竹居。
岸側星機搘錦石，波心仙仗立紅蕖。
閒中有客唯來鶴，靜去無竿不釣魚。
八卦神靈今可問，玄夫時出御輜車。
後園雙松
作者：李復
朝代：宋

羣木喜春妍，彫落寒霜苦。
昂藏兩大夫，森然鬚鬣古。
堅姿不可回，正色少媚嫵。
清風發好音，和氣琴中語。
惜花謠
作者：李復
朝代：宋

搖搖牆頭花，淺深爭灼灼。
容冶不自持，飄揚成輕薄。
只知朝爲春風開，不知暮爲春風落。
人心愛春見花喜，看花却嫌花結子。
別愁常亂空中絮，年光付與東流水。
今朝還是見花開，明日清陰滿綠苔。
寂寞流鶑歸去後，忍看落日上高臺。
惜花谣
作者：李復
朝代：宋

摇摇墙头花，浅深争灼灼。
容冶不自持，飘扬成轻薄。
只知朝为春风开，不知暮为春风落。
人心爱春见花喜，看花却嫌花结子。
别愁常乱空中絮，年光付与东流水。
今朝还是见花开，明日清阴满绿苔。
寂寞流鶑归去后，忍看落日上高台。
感春·其一
作者：李復
朝代：宋

新槐未成阴，藤花如紫云。
蒙羃出高杪，花叶不可分。
双鸠接翼飞，摇荡花纷纷。
曦车不肯留，感嘆愁夕曛。
感春·其一
作者：李復
朝代：宋

新槐未成陰，藤花如紫雲。
蒙羃出高杪，花葉不可分。
雙鳩接翼飛，搖蕩花紛紛。
曦車不肯留，感嘆愁夕曛。
感春·其三
作者：李復
朝代：宋
体裁：古风

桐花开最晚，香泛已羃羃。高榆散枯钱，狼藉走荒陌。闻歌情亦倦，对酒意不怿。非伤春遽回，第觉老相逼。愿诉东皇君，抚辔留归迹。百年虽无多，亦稍缓偪侧。
感春·其三
作者：李復
朝代：宋

桐花開最晚，香泛已羃羃。
高榆散枯錢，狼藉走荒陌。
聞歌情亦倦，對酒意不懌。
非傷春遽回，第覺老相逼。
願訴東皇君，撫轡留歸迹。
百年雖無多，亦稍緩偪側。
感春·其二
作者：李復
朝代：宋

三月无余旬，此日足可惜。
桃李不自由，相期偶相失。
黄黄芜菁花，青青陵陂麦。
林间晚蝶飞，翩翩竟何益。
前晨游百花，夭艷斗颜色。
柳枝弱而细，闲垂亦自得。
今日偶再来，羣枝空寂寂。
感春·其二
作者：李復
朝代：宋

三月無餘旬，此日足可惜。
桃李不自由，相期偶相失。
黄黄蕪菁花，青青陵陂麥。
林間晚蝶飛，翩翩竟何益。
前晨遊百花，夭艷鬭顔色。
柳枝弱而細，閑垂亦自得。
今日偶再來，羣枝空寂寂。
慈恩寺枸杞
作者：李復
朝代：宋
体裁：古风

枸杞始甚微，短枝如棘生。今兹七十年，巨干何忻荣。偶以遗樵薪，遂有嘉树名。雨露养秋实，错落丹乳明。细蔓如牵牛，半枯犹络萦。晚叶已老硬，不堪芼吾羹。根大多灵异，岁久精气成。为取入刀圭，颓颠扫霜茎。
慈恩寺枸杞
作者：李復
朝代：宋

枸杞始甚微，短枝如棘生。
今茲七十年，巨幹何忻榮。
偶以遺樵薪，遂有嘉樹名。
雨露養秋實，錯落丹乳明。
細蔓如牽牛，半枯猶絡縈。
晚葉已老硬，不堪芼吾羹。
根大多靈異，歲久精氣成。
爲取入刀圭，頹顛掃霜莖。
慜禅师
作者：李復
朝代：宋
体裁：五言律诗

湘南衡岳水，分得一支来。宴坐秋峰静，澄心夜月开。清风生虎锡，惊电护龙杯。昨夜飞香动，山神礼宝台。
慜禪師
作者：李復
朝代：宋

湘南衡岳水，分得一支來。
宴坐秋峰靜，澄心夜月開。
清風生虎錫，驚電護龍杯。
昨夜飛香動，山神禮寶臺。
戏书德公轩后桃花·其一
作者：李復
朝代：宋
体裁：七言绝句

百叶仙桃倚故台，刘郎去后几时栽。红尘拂面人来看，只有灵云放眼开。
戏书德公轩后桃花·其二
作者：李復
朝代：宋
体裁：七言绝句

花发双林七宝台，出门是草不须栽。东风一夜都收去，为问仙桃甚处开。
戏答山人赵颖忆山居
作者：李復
朝代：宋

绿髮年来改，相看忆去频。
青山不厌客，黄屦自迷尘。
耳冷泉声淡，松残药竈贫。
白云他日见，应问世间春。
戏谢漕食豆粥
作者：李復
朝代：宋

石泉清甘出山麓，瓦釜贮泉烹豆粥。
太行苦雾朝塞门，相与持杯暖寒腹。
集仙学士着绣衣，瑞节前驱光照玉。
入境风生三十州，高廪临边溢红粟。
公台深静兵卫严，部吏趋承冠履肃。
剪毛胡羊小耳肥，列瓮酿香浮螘绿。
尽嫌豪侈彻丰俎，坐刻黳煤温冻足。
拥炉招客学僧禅，争听敲鱼醒睡目。
太师论诗歌蟋蟀，千载遗音流晋曲。
何曾方丈裂餠多，武子琉璃蒸乳熟。
只知齿颊快芳羶，岂料年龄愁嗜欲。
但能举钵厌饥肠，便觉古风亲土俗。
君不见锦帐匝地石季伦，又不见冰澌渡河刘文叔。
竈间燎湿困滹沱，席上争先出金谷。
岂惟暂饱济艰难，犹贵速成胜珠玉。
昔人不愿五侯鲭，今我何知九鼎肉。
杜陵春晚把锄归，常喜朝盘堆苜蓿。
莫嗟粗粝百年飧，且免祸盈鬼瞰屋。
戏酬杨次公
作者：李復
朝代：宋

法云说法元非法，六月洪炉舞飞雪。
宝香一瓣下天来，须弥座上金光发。
三界风雨动雷音，八部人天归象设。
昔年关西旧夫子，今日淮南大檀越。
扬眉师利倾千偈，隠几维摩无一说。
试开门户立家风，顿超初地无生灭。
百川万折必朝宗，东南到海无分别。
紫陌红尘拂面来，铁壁不容通水泄。
众形毕现明镜静，浮云飞盖秋空澈。
眼见亿万归弹指，境落毫釐差永劫。
野犴不是师子儿，磨了觜头三尺铁。
全湖巨浸一浮沤，结果开花今几叶。
昔人卷帘仰天笑，得道固应由慧业。
一言可尽千语迷，不如静看水中月。
戲書德公軒後桃花·其一
作者：李復
朝代：宋

百葉仙桃倚故臺，劉郎去後幾時栽。
紅塵拂面人來看，只有靈雲放眼開。
戲書德公軒後桃花·其二
作者：李復
朝代：宋

花發雙林七寶臺，出門是草不須栽。
東風一夜都收去，爲問仙桃甚處開。
戲答山人趙穎憶山居
作者：李復
朝代：宋

綠髮年來改，相看憶去頻。
青山不厭客，黄屨自迷塵。
耳冷泉聲淡，松殘藥竈貧。
白雲他日見，應問世間春。
戲謝漕食豆粥
作者：李復
朝代：宋

石泉清甘出山麓，瓦釜貯泉烹豆粥。
太行苦霧朝塞門，相與持杯煖寒腹。
集仙學士著繡衣，瑞節前驅光照玉。
入境風生三十州，高廩臨邊溢紅粟。
公臺深靜兵衛嚴，部吏趨承冠履肅。
剪毛胡羊小耳肥，列甕釀香浮螘綠。
盡嫌豪侈徹豐俎，坐刻黳煤溫凍足。
擁爐招客學僧禪，爭聽敲魚醒睡目。
太師論詩歌蟋蟀，千載遺音流晉曲。
何曾方丈裂餠多，武子琉璃蒸乳熟。
只知齒頰快芳羶，豈料年齡愁嗜欲。
但能舉鉢厭饑腸，便覺古風親土俗。
君不見錦帳匝地石季倫，又不見冰澌渡河劉文叔。
竈間燎濕困滹沱，席上爭先出金谷。
豈惟暫飽濟艱難，猶貴速成勝珠玉。
昔人不願五侯鯖，今我何知九鼎肉。
杜陵春晚把鋤歸，常喜朝盤堆苜蓿。
莫嗟粗糲百年飧，且免禍盈鬼瞰屋。